Εντελώς ασχετος με το θαλασσινο! - Γενικά περί Θαλασσινού - Aquazone Portal\nBy koliastras21, November 5, 2018 in Γενικά περί Θαλασσινού\nΚαλησπέρα.προσπαθω και εγω να μπω στο club των θαλασσινών,οι απορίες μου παρα πολλες. Αλλα ανοιγω δικο μου θεμα για να με βοηθήσετε βημα βημα αν ειναι δυνατόν. Εχω ενα juwer rio 400.θα ηθελα να μαθω αν καταρχήν κανει ο φωτισμος του για reef ενυδρειο. Προτίθεμαι να παρω τα περισσότερα πράγματα απο αγγελιες η να τα φτιαξω μονος μου. Δηλαδή το ενυδρειο θα φτιαχτει σε βαθος χρονου. Δεν ειναι κατι που βιαζομαι. Το budgets μιυ ειναι το πιλυ 1000 ευρω χωρις τα ζωντανά και τις πετρες..\nπριν 13 λεπτά, το μέλος koliastras21 έγραψε:\nκαλησπέρα φίλε @koliastras21 Και καλώς ήρθες στο club!!! σου εύχομαι καλή αρχή στον κόσμο αυτο!!\nπαρ όλο που που δεν είμαι ο ιδανικότερος ώστε να σου δώσω τις απαντήσεις που ακριβώς αναζητάς θα κάνω ότι μπορώ απ την πλευρά μου και από κει και πέρα οι ποιο έμπειροι θα σου πουν αυτά που ακριβώς χρειάζεσαι...\nαρχικώς θα ήθελες να μου μας τι φωτισμό έχει το ενυδρείο που έχεις αλλά και περισσότερες λεπτομέρειες για το ενυδρείο? (τι λάμπες? τι είδος φωτισμού? πόσα watt?)\nΈχει sump το ενυδρείο? Sump είναι ουσιαστικά μια δεύτερη δεξαμενή στο ντουλάπι του ενυδρείο σου στην οποία τοποθετείς το σύστημα φιλτρανσης του ενυδρείο σου (skimmer, ανθρακα-αντιφωσφορο, αντλια επιστροφής κ.α.) και σε βοηθάει στις ρουτίνες του ενυδρειου σου.\nΌσων αφορά τώρα τον φωτισμό...\nH επιλογή του φωτισμού άλλα και του συνολικού εξοπλισμού εξαρτάται αρχικώς από το τι ενυδρείο θέλεις να στήσεις και με τι προοπτικές (Fish only / reef)\nΣτην περίπτωση του reef η ανάγκες του φωτισμού άλλα και άλλου απαραίτητου εξοπλισμού όπως το skimmer είναι αρκετά υψηλότερες από μια fish only επιλογή άλλα καθορίζεται επίσης και από το τι reef θέλεις να φτιάξεις (τι κοράλλια δηλαδή θέλεις να βάλεις καθώς αρκετά κοράλλια (πχ: τα SPS) έχουν πολύ υψηλότερες απαιτήσεις φωτισμού από κάποια αλλά (πχ: SOFTIES)\nΘα σου πρότεινα να διαβάσεις το παρακάτω πολύ χρήσιμο άρθρο το οποίο θα σε βοηθήσει να πάρεις μια ιδέα για το τι θα χρειαστείς για το στήσιμο σου αλλά και ένα ενδεικτικό κόστος.\nΚαθώς δεν βιάζεσαι και το budget σου είναι συγκεκριμένο θα σου πρότεινα αν θα σε ενδιέφερε να κοιτάς πυκνά συχνά τις αγγελίες στο forum απ τις οποίες μπορείς μεταχειρισμένο καλό εξοπλισμό.\nΑν ρώταγες την γνώμη μου θα σου πρότεινα αν είναι να επενδύσεις σε κάτι στο ενυδρείο σου φρόντισε να είναι σε ενα καλο αξιόπιστο και δοκιμασμένο skimmer (τουλάχιστων 2 φορες αποδοτικά ικανότερο απο τον όγκο του ενύδρειου σου) και σε ένα κάλο φωτιστικό εφόσον θέλεις να στήσεις reef.\nΕλπίζω να σε βοηθησα οσο μπορουσα!\nκαλησπέρα φίλε [mention=64494]koliastras21[/mention] Και καλώς ήρθες στο club!!! σου εύχομαι καλή αρχή στον κόσμο αυτο!!\nΚαλησπερα. Εχω διαβασει αρκετα για το τι χρειάζεται γενικα το θαλασσινο. Καποια τα καταλαβαίνω καποια αλλα οχι τοσο. Λοιπον το ενυδρειο ειναι ενα juwel rio 400 με τις 2 λαμπες τ5 λογικα 1200mm/54w. Εγω θελω να βαλω ψαρια φυσικά αλλα θελω και ευκολα κοράλλια. Το sub θα το φτιαξω μονος μου. Απλα σε καθε βημα μου θελω να ρωταω πρωτα πιο εμπειρους για τα μηχανιματα που θα βαλω.το αρθο το εχω διαβασει. Εγω δεν εχω καταλαβει την συνδεσμολογια γενικα απο την υπερχείλιση μεχρι την αντλία του sub που θα επιστρεφει το νερο.\nΠες μας τις απορίες σου όσον αφορά την συνδεσμολογία. Εδώ είμαστε όλοι... Μην αγχώνεσαι, δεν είναι κάτι.\nΟι απορίες σου είναι κυρίως για το σαμπ???\nΘα κάνεις τρύπα στο ενυδρείο ή όχι?\nΚαλησπερα. Λόγω δουλειάς μπορω να στέλνω μετα το μεσημέρι. Καταρχήν απο 2 3 ερωτησεις που εχω κανει για τρυπα μου ειπαν οτι ειναι λιγο δυσκολο επειδή ειναι εργοστασιακό το ενυδρειο βέβαια μου εξηγησαν και τα επικίνδυνα της εξωτερικής υπερχείλισης και προτιμω τρυπα.. Τωρα για τον φωτισμό μαλλον θα παω σε κατι led. Αν έχετε κατι να μου προτείνετε καλώς. Skimer εχω(προσεχώς ) TMC 1500.\nΤο σκέφτηκες καλά για θαλασσινό? Καλό κουράγιο φίλε. Απλώς σκέψου επίσης και ποιος θα το συντηρεί όταν φεύγεις διακοπές, γιατί δεν είναι να χάνεις τα ζωντανά σου, τα οποία είναι και πανάκριβα...\nΚαμια πρόταση υπαρχει για φωτισμό?\nΑυτο ειναι καλο? https://aquaclubdesign.com/led-φωτιστικο-για-τροπικο-θαλασσινο-πληρεσ-φασμα-rgb-juwel-helialux-spectrum-led-1500-60-w.html\nΚαλησπερα. Σημερα ανοιξα το skimmer. Ειναι καλο? Γιατι οπως εχω πει δςν εχω ιδέα..\nΕγω προσωπικά δεν το εχω δουλέψει το συγκεκριμένο. Αλλά δεν χάνεις κάτι να το δοκιμάσεις. Δες και στα άλλα θέματα που έχουν ανοίξει τα παιδιά του φόρουμ τι χρησιμοποιούν στα λίτρα σου.\nΕγω στο δικό μου πάντως ειμαι ευχαριστημένος με το Deltec MCE 600, το οποίο αν δεν το εχεις Full stock το ενυδρείο σου, πρέπει να κάνει για τα λίτρα σου.\nΓια το φωτιστικό δεν φαίνεται και άσχημο αν ειναι για fish only. Αν κατάλαβα καλά κάνει για τροπικό γλυκού νερού, και για απλό θαλασσινό(χωρίς κοράλλια). Μπορεί να κάνω και λάθος όμως. Κάνε μια ερώτηση στο κατάστημα να δεις τι θα σου πουν.\nΔιαφορετικά μια ματιά στις αγγελίες όλο και κάτι θα βρείς. Άλλωστε δεν βιάζεσαι κιόλας\nπριν 3 ώρες, το μέλος koliastras21 έγραψε:\nΈνα παλιό σκιμερ με πολλά βατ και όταν βουλώνει το σωληνάκι του αέρα (συχνά) δύσκολα καθαρίζει από ότι θυμάμαι.\nΕυχαριστω. Ειναι για εξωτερικη χρηση στο sub η μπορω να το βαλω μεσα?\nπριν 11 λεπτά, το μέλος koliastras21 έγραψε:\nΚαι στο σαμπ και εκτός.\nΛοιπον ευχαριστω καταρχήν. Οι απορειες μου ειναι οι εξής,που πρεπει να κανω τρυπα στο ενυδρειο? Αφου κανω την τρύπα θα κατεβάσω πλαστικο σωλήνα στο sub. Sε ποσα κομμάτια να χωρισω το sub? Σκεφτομαι για 80-100λιτρα.στο πρωτο τμήμα μπαινει το sub? Το σκιμερ σε ποιο τμήμα να το βαλω? Αυτα δεν εχω πολυκαταλαβει τι πραγματα χρειαζομαι και με ποθα σειρα πρεπει να μπουνε.\nπριν 7 ώρες, το μέλος koliastras21 έγραψε:\nΜην ευχαριστείς για τίποτα. Για αυτό υπάρχει το φόρουμ για να βοηθάει ο ένας τον άλλον.\n1ον. Όσον αφορά τις τρύπες, οι περισσότεροι από εμάς τις έχουμε κάνει στην πλάτη ψηλά. Εγώ προσωπικά έχω κάνει 2 φ32 (πάχος σωλήνα) πίσω αρίστερα με ένα μικρό κενό μεταξύ τους.\n2ον. Για μένα κάνε το sub με 3 τμήματα. Στο 1ο να κατεβαίνει το νερό, εγώ εκεί έχω βάλει και το σκίμμερ, στο 2ο το έκανα refugium (δηλαδή έχω βάλει χαέτο άλγη), αλλά και τα υλικά όπως αντιφώσφορο και άνθρακα και στο 3ο την αντλία επιστροφής που γυρίζει το νερό πάνω.\nΚαλησπερα. Έχουμε γνώμη γιαυτο το φωτιστικό αν θα με καλύψει? https://aquaclubdesign.com/led-φωτιστικο-για-τροπικο-θαλασσινο-πληρεσ-φασμα-rgb-juwel-helialux-spectrum-led-1500-60-w.html\nΤα Ενυδρεία μου:SR60 reef, nuvo20 reef, nuvo10 frag tank.\nΓεια σου φίλε το συγκεκριμένο πιο πολύ για να μεγαλώνεις φυτά το βλέπω δεν νομίζω να σε καλύψει για Κοραλία. Και με τα λεφτά που έχει πιστεύω υπάρχουν καλύτερες επιλογες. Αν και για να καλύψεις το rio 400 σε φωτισμο που είναι μεγαλουτσικο θες πράμα.. Μια οικονομική λύση είναι να αλλάξεις τις t5 του φωτιστικου σου με led τις arcadia που μπαινουν φιχ.\nΚαλημερα σε ολους! Επανέρχομαι μετα απο κανα μηνα δουλειας και ειμαι ετοιμος να γεμισω. Κατι λιγες ρυθμίσεις θελω ακομα. Καταρχην ευχαριστώ πολύ τον φίλο Γιάννη@gifil για ολα. Με βοήθησε απο το πρωτο βημα και πιστεύω θα συνεχίσει να το κανει . Τρυπισα τελικά το ενυδρειο ηρθε ο νινταλ και καναμε 2 60αρες τρυπες(φ40) σωλήνες.λιγα λογια για τον εξοπλισμό που πηρα.. Αντλια jebao 6500 νομίζω. Δυο κυκλοφοριτες jebao rw-15, σκιμερ bubble magus curve 7,δυο media reactor της bubble magus 80,αλατι pro reef, απο τεστακια ειμαι ετοιμος πιστευω. Θα τα βγαλω μια φωτογραφία να τα δειτε.αντιστροφη οσμοση και αναπληρωση απο waterwaves. Εχω μερικες απορίες ακομα και θελω τις γνώμες σας. Φώτα πηρα αυτα 3 κομματια https://www.aliexpress.com/store/product/WIFI-Dimmable-165W-LED-Aquarium-Light-Timer-Lighting-Reef-Marine-Coral-Fish-Tank-Full-Spectrum-Seawater/134227_32843949489.html?spm=2114.12010108.1000023.18.3890682fQryqmj. Το σπιτι ειναι ψηλοτάβανο κααι δεν ξερω πως να τα κρεμάσω, μετα δεν ξερω αναλογίες για ανθρακα και αντιφωσφορο.και βακτήρια. Παραθέτω φωτογραφίες να δείτε\nΠαρά πολύ ωραία όλα!\nΈκανες πραγματικά καλή δουλειά που θα σε ανταμείψει στο μέλλον!!!\n. Μήπως μπορεί κάποιος να με βοηθήσει με τις δοσολογιες?\nΜία ώρα πριν, το μέλος koliastras21 έγραψε:\nΑντιφωσφορο.και ανθρακα. Αλατι αν γνωριζει καποιος που χρησιμοποιεί το ιδιο και βακτηρια.\nπριν 51 λεπτά, το μέλος koliastras21 έγραψε:\n100γρ 400 λίτρα η θεωρία, όλα εξαρτώνται από το φορτίο.\nΓια το αλάτι 38 γρ στο λίτρο.\nΕυχαριστω. Μήπως ξερεις οι διαστάσεις 80 πλατος 50 βαθος και 37 υψος σε τι λιτρα αντιστοιχούν?


Λεωφορείο συγκρούστηκε με κοπάδι αγριόχοιρων! - KynoClub.gr\nPublished on December 3rd, 2017 | by Kynoclub\nΛεωφορείο συγκρούστηκε με κοπάδι αγριόχοιρων!\nΛεωφορείο συγκρούστηκε με αγριογούρουνο στον κάθετο άξονα του Έβρου στο τμήμα Διδυμότειχο Ορεστιάδα. Στο σημείο του ατυχήματος έσπευσε περιπολικό της αστυνομίας, ενώ σύμφωνα με όσα έγιναν γνωστά, κοπάδι αγριογούρουνων βρέθηκε στο δρόμο και ένα από αυτά παρασύρθηκε από το λεωφορείο, ενώ τα υπόλοιπα διασκορπίστηκαν στα γειτονικά χωράφια.\nΠηγή : http://www.thrakinea.gr/


Βάλια Κακούτη-Γιώργος Μανίκας: Οι τελευταίες εξελίξεις ~ To papagalaki\nΒάλια Κακούτη-Γιώργος Μανίκας: Οι τελευταίες εξελίξεις\nΣοβαρές εξελίξεις στην υπόθεση ξυλοδαρμού\nΜήνυση αλλά και αγωγή κατέθεσαν τα τρία μοντέλα εναντίον των δύο "φουσκωτών" που τους ξυλοκόπησαν το περασμένο Σάββατο σε κλαμπ της Ζακύνθου . Οι δύο κατηγορούμενοι παραμένουν εξαφανισμένοι, έχοντας ήδη αποφύγει το Αυτόφωρο.\nΤο μεσημέρι της Τρίτης ο Γιώργος Μανίκας εμφανίστηκε σε προγραμματισμένη φωτογράφηση παρά τα έντονα σημάδια στο πρόσωπό του. "Ο πελάτης ήθελε οπωσδήποτε να χρησιμοποιήσει το συγκεκριμένο μοντέλο και έτσι άλλαξαν όλο το κόνσεπτ της φωτογράφησης κάνοντάς του άκομά πιο έντονους τους μώλωπες ώστε να φαίνεται πως μόλις έχει γυρίσει από καυγά" λέει άνθρωπος που ήταν εκεί. Όσο για τη Βάλια Κακούτη, είναι ακόμα σοκαρισμένη από όσα συνέβησαν, ενώ ο δημοσιογράφος του Star, Μιχάλης Πλεμμένος υποβλήθηκε χτες σε σειρά ιατρικών εξετάσεων προκειμένου να διαπιστωθεί ότι δεν έχει υποστεί εσωτερική αιμορραγία στο κεφάλι.\nΤο πιο εντυπωσιακό στην υπόθεση είναι όμως άλλο: Ο ένας εκ των δύο κατηγορούμενων - που έχει κάνει φυλακή στο παρελθόν- διατηρεί προφίλ στο facebook, το οποίο φροντίζει να ανανεώνει και τώρα που καταζητείται! Τη Δευτέρα, μάλιστα, φρόντισε να ανεβάσει από το youtube το βίντεο από της δηλώσεις του Γιώργου Μανίκα και του Στέλιου Νιάκαρη στο Star. Δεν δίστασε μάλιστα να σχολιάσει "Έτσι γα**ει η Ζάκυνθος!". Ο ίδιος άνθρωπος έχει μάλιστα φωτογραφίες του στο facebook που κρατάει, διαφόρων τύπων, όπλα.\nΤα γεγονότα της Ζακύνθου, που αποτελούν μεγάλη δυσφήμιση για το νησί, φαίνεται πως έχουν θορυβήσει και τον υπουργό Δημόσιας Τάξης που ζήτησε να αποδωθούν ευθύνες το συντομότερο, αφού όλο το νησί ήξερε τις παράνομες δραστηριότητες των νεαρών αλλά όλοι φοβόντουσαν να μιλήσουν αφού ο ένας από αυτούς είναι γιος του διοικητή της αστυνομίας.\nΑναρτήθηκε από papagalaki στις 8:55:00 μ.μ.\nΤζούλια Αλεξανδράτου : "Η αδελφή μου έχει χοντρύνει και έχει ασχημύνει" !\n"Καλύτερα να σκίσει την μούρη της!!!" Στην κάμερα του Star μίλησε η Τζούλια Αλεξανδράτου για την αδελφή της, Άρτεμις Αλεξανδράτο...


«Ανοίγουν» οι συμβάσεις για τους οικογενειακούς γιατρούς. Οι πρώτες αντιδράσεις (upd) | Virus.com.gr\nHome Featured «Ανοίγουν» οι συμβάσεις για τους οικογενειακούς γιατρούς. Οι πρώτες αντιδράσεις (upd)\nΤις διαδικασίες σύναψης συμβάσεων με γιατρούς ενεργοποίησε ο ΕΟΠΥΥ, απευθύνοντας σε πρώτη φάση πρόσκληση σε Οικογενειακούς Ιατρούς. Εντός της άνοιξης θα ακολουθήσουν οι υπόλοιπες ειδικότητες, στο πλαίσιο, όμως, ενός νέου μοντέλου συμβάσεων.\nΟ Οργανισμός «ξεκλειδώνει» το σύστημα για τους νέους γιατρούς, ευελπιστώντας πως θα οδηγήσει σε σημαντική αύξηση των συμβεβλημένων, από 5 χιλιάδες σήμερα σε 7.500, που εκτιμάται ότι απαιτούνται για να καλυφθούν οι ανάγκες. Το πρώτο στάδιο, λοιπόν, που αφορά τους Οικογενειακούς Γιατρούς, δηλαδή γενικούς ιατρούς, παθολόγους και παιδιάτρους, ενεργοποιήθηκε με την πρόσκληση εκδήλωσης ενδιαφέροντος, με τον αριθμό των συμβάσεων να προκύπτει από τις ανάγκες του συνόλου του πληθυσμού εκάστου Τοπικού Δικτύου Υπηρεσιών ΠΦΥ, με βάση της αποφάσεις των ΥΠΕ.\nΆλλωστε, οι συμβεβλημένοι οικογενειακοί γιατροί του ΕΟΠΥΥ θα ενισχύσουν τις ΤΟΜΥ των ΠΦΥ, βάσει του πρόσφατου σχετικού νόμου, (άρθρα 6,7,11 ν. 4486/2017) οπότε η διαδικασία διαφοροποιείται σε κάποια σημεία από την παρελθούσα.\nΔιαβάστε επίσης: ΠΦΥ: Τώρα το στοίχημα της υλοποίησης\nΕιδικότερα, προβλέπεται πάγια αντιμισθία 1.620€ για τους Παθολόγους και τους Γενικούς Ιατρούς και 2.000€ για τους Παιδιάτρους. Η σύμβαση προβλέπει και την ανάθεση πληθυσμού αναφοράς που αντιστοιχεί σε 2.250 άτομα για παθολόγους και γενικούς ιατρούς και 1.500 παιδιά για τους παιδιάτρους.\nΌπως εξηγούν κύκλοι του ΕΟΠΥΥ στο Virus, πρακτικά αυτοί οι αριθμοί πολιτών αφορούν κυρίως μεγάλες περιοχές, ενώ χρονίως πάσχοντες θα συνεχίσουν να επισκέπτονται τους ειδικούς ιατρούς, ενώ δεν τίθεται θέμα για τακτικές ιατρικές επισκέψεις σε γιατρούς όπως οι γυναικολόγοι.\nΆμεση ήταν η αντίδραση του Ε. Φραγκούλη, Γ.Γ. της Ελληνικής Ένωσης Γενικής Ιατρικής, μέσω της προσωπικής του σελίδας στο Facebook.\n«Ο Πρόεδρος του ΕΟΠΥΥ […] προσδιόρισε την αποζημίωση τους σε 1600 ευρώ (προφανώς μικτά) το μήνα για να καλύπτουν πλήρως σε πρωτοβάθμιο επίπεδο και χωρίς καμία άλλη συμμετοχή του ασφαλισμένου 2250 ασφαλισμένους στο ιατρείο τους!!! 8,5 ευρώ μικτά το έτος για κάθε ασφαλισμένο ή 0,71 ευρώ το μήνα για κάθε ασφαλισμένο, με όλα τα έξοδα να βαρύνουν τον ιατρό (ενοίκιο, συντήρηση, καθαριότητα, αναλώσιμα, εξοπλισμό, γραμματειακή- νοσηλευτική υποστήριξη)», ανέφερε ο κ. Φραγκούλης.\nΌπως υποστήριξε, στη Σλοβακία η αντίστοιχη αποζημίωση είναι 2,8 ευρώ το μήνα. «Κατά τα άλλα ο Πρόεδρος του ΕΟΠΥΥ διατείνεται πως τον ενδιαφέρει η ποιότητα των υπηρεσιών προς τους ασφαλισμένους… Δυστυχώς κ. Πρόεδρε με πορδές δεν βάφονται αυγά, ούτε φτιάχνεται ΠΦΥ… Οι προτάσεις που έγκαιρα του καταθέσαμε ως Ελληνική Ένωση Γενικής/ Οικογενειακής Ιατρικής δεν βρήκαν ευήκωα ώτα…», συμπλήρωσε και ανέφερε πως θα υπάρξει επίσηη ανακοίνωση και της Ένωσης.\nΚύκλοι του ΕΟΠΥΥ, όμως, σπεύδουν να διευκρινίσουν στο Virus πως αφενός οι συμβάσεις δεν είναι υποχρεωτικές, αλλά εξαρτάται από τους ίδιους τους γιατρούς να κρίνουν τι είναι προς το συμφέρον τους. Αφετέρου, σημειώνουν πως αυτός ο αριθμός ατόμων είναι ο πληθυσμός ευθύνης του κάθε οικογενειακού γιατρού συνολικά και δεν σημαίνει πως ο γιατρός θα βλέπει κάθε μήνα το σύνολο των πολιτών που του έχουν ανατεθεί.\nΒέβαια, αξίζει να σημειώσουμε πως η εγγραφή των ασφαλισμένων στον Οικογενειακό τους Ιατρό γίνεται με επίσκεψη στο γραφείο του. Οι ενδιαφερόμενοι καλούνται να υποβάλλουν σχετική αίτηση μέσω της ειδικής εφαρμογής του ΕΟΠΥΥ στη διεύθυνση https://familydoctors.eopyy.gov.gr.\nΕνδεικτικό των αναγκών της ΠΦΥ για ιδιώτες Οικογενειακούς Γιατρούς είναι το σχετικό έγγραφο της Διοικήτριας της Α’ ΥΠΕ, που περιλαμβάνει αναλυτικούς πίνακες της κατανομής των γιατρών που χρειάζονται για την κάλυψη του ενήλικου και ανήλικου πληθυσμού “βάσει του α. 6 του ν. 4486/2017, από δημόσιες μονάδες παροχής υπηρεσιών Π.Φ.Υ.”.\nΚατανομή Οικογενειακών Γιατρών – 1ηΥΠΕ\nΗ επόμενη φάση αφορά στις συμβάσεις των ειδικευμένων γιατρών, που αναμένεται να είναι έτοιμες έως τα τέλη Μαρτίου. Σύμφωνα με πληροφορίες του Virus, όμως, σε αυτές τις περιπτώσεις δεν θα επιλεγεί η λύση της πάγιας αντιμισθίας.\nΤο νέο σύστημα που θα αναπτυχθεί θα καταργεί τον ισχύοντα κανόνα των 200 επισκέψεων το μήνα, έναντι 2.000 ευρώ. Αντιθέτως, θα επιλεγεί μια διαδικασία προαγοράς επισκέψεων, κατά την οποία ο γιατρός θα συμφωνεί με τον ΕΟΠΥΥ πόσο από το χρόνο του θέλει να διαθέσει για τον ΕΟΠΥΥ και θα αμείβεται αντιστοίχως. Η αμοιβή θα είναι ανεξάρτητη από τον αριθμό των ασθενών. Κριτήρια ποιότητας και ασφαλιστικές δικλείδες πρόκειται να τεθούν σε εφαρμογή στο πλαίσιο της νέας διαδικασίας.\nTags: Γενικός ΙατρόςΕΟΠΥΥΟικογενειακός ΓιατρόςΠαθολόγοςΠαιδίατροςΠΦΥΤοΜΥ


Η μέρα που ο Μητσοτάκης παραιτήθηκε - The Press Project - Ειδήσεις, Αναλύσεις, Ραδιόφωνο, Τηλεόραση\nΕίθισται τα πρωθυπουργικά μηνύματα – διαγγέλματα να μεταδίδονται για να ανακοινώσουν μία σημαντική κίνηση της κυβέρνησης. Ο Κυριάκος Μητσοτάκης έκανε το αντίθετο. Μετά από επτά μήνες απραξίας, παλινωδιών, αστειοτήτων και εξυπηρέτησης συμφερόντων, με το δεύτερο κύμα της πανδημίας σε άνοδο και τους λοιμωξιολόγους να εισηγούνται πλέον πιο σκληρά μέτρα, εμφανίστηκε για να μεταφέρει ολοκληρωτικά την ευθύνη στους πολίτες, ομολογώντας έμμεσα την ανεπάρκειά του.«Αυτοπροστασία ή καραντίνα» λοιπόν. Ωμή χυδαιότητα.\nΠέμπτη 24 Σεπτεμβρίου 2020 Αναρτήθηκε: 20:21:21\nΘάνος Καμήλαλης| 24 Σεπτεμβρίου 2020 | Αναρτήθηκε: 20:21:21 |\nΟ μόνος στόχος του διαγγέλματος Μητσοτάκη ήταν να μπορεί να πει, σε μερικές μέρες ή εβδομάδες, αν έχουμε ένα πιο αρνητικό σενάριο, ό,τι «εγώ σας προειδοποίησα». Ακούσαμε το δίλημμα προς τον κόσμο, αλλά δεν ακούσαμε κανένα επιπλέον μέτρο για την αντιμετώπιση του δεύτερου κύματος, εκτός από 100 νέα λεωφορεία που θα προστεθούν «από τη μεθεπόμενη εβδομάδα», μετά τις εικόνες συνωστισμού επί έναν μήνα στα μεγάλα αστικά κέντρα.\nΠέρα από τον εκβιασμό, όταν η κατάσταση δείχνει, βάσει των στοιχείων και των καθημερινών εμφανίσεων των λοιμωξιολόγων εντός και εκτός Επιτροπής, ότι απαιτεί ή δραστικές παρεμβάσεις σε χώρους που παρατηρείται συνωστισμός, ή μέτρα περιορισμού, πέρα από το γνωστό τροπάριο περί συνολικού αριθμού ΜΕΘ και προσλήψεων, το οποίο οι Γιατροί διαψεύδουν ξανά και ξανά, αξίζει να ξεχωρίσουμε το εξής:\n«Οι εβδομάδες που έρχονται θα κρίνουν τους επόμενους μήνες, ίσως και χρόνια. Και πρέπει να βρεθούμε και πάλι μπροστά από τον κορονοϊό, αντί να τον ακολουθούμε.»\nΈρχεται λοιπόν αβίαστα το ερώτημα. Εσύ τι έκανες πριν το διάστημα που «θα κρίνει τους επόμενους μήνες και χρόνια». Πριν πεις στους πολίτες «φοράτε μάσκα και κόψτε τον λαιμό σας»; Όταν ξέρεις επί έξι μήνες ότι θα έρθει το δεύτερο κύμα και όταν ξέρεις ότι θα ανοίξεις τον τουρισμό που θα φέρει αναπόφευκτα, μία αύξηση της διασποράς και νέα έξαρση. Μπορούμε να συμφωνήσουμε ελπίζω ότι πριν φορτώσει στους πολίτες ένα τόσο σοβαρό ζήτημα, πριν απειλήσει, θα έπρεπε, ένας στοιχειωδώς σοβαρός Πρωθυπουργός, να έχει αποδείξει ότι έκανε ό,τι μπορούσε.\nΆνοιγμα τουρισμού: Τεστ μόνο στο 12% των νεοαφιχθέντων. Υποχώρηση σε εκβιασμούς τουριστικών κολοσσών. Απόκρυψη κρουσμάτων ανά συγκεκριμένη περιοχή μετά από αίτημα των μεγαλοξενοδόχων. Πρόσφατα η ολλανδική πρεσβεία κάλεσε τους πολίτες της να αποχωρήσουν από την λόγω των ελάχιστων τεστ στα νησιά. 100% πληρότητα στα αεροπλάνα, 85% πληρότητα στα πλοία, δύο μέρες μετά τη δέσμευση ότι δεν θα αυξηθεί.\nΣχολεία: Αύξηση αντί για μείωση των αριθμών ανά τμήμα σε νηπιαγωγεία – δημοτικά, τον περασμένο Απρίλιο, παγκόσμια πρωτοτυπία. Καμία προετοιμασία επί τρίμηνο για μικρότερες αίθουσες. Προσλήψεις στην καθαριότητα σημαντικά λιγότερες από τον αριθμό των σχολικών μονάδων. Καθαριστές/καθαρίστριες που κλήθηκαν να παρουσιαστούν στα σχολεία μετά το άνοιγμά τους για τους εκπαιδευτικούς. Κοροϊδία με μέσους όρους και ψευδοεπιστημονικά διαγράμματα. Προβληματικά υγειονομικά πρωτόκολλα. Πριν λίγες μέρες μάλιστα έβαλαν, με νέα εγκύκλιο, κόφτη μέχρι και στο ποιος εκπαιδευτικός θα μπορούσε να θεωρηθεί ευπαθής ομάδα. Ούτε τις μάσκες δεν έκαναν σωστά.\nΝοσοκομεία: Γιατροί που καταγγέλλουν επανειλημμένα ότι δεν τις βλέπουν αυτές τις περίφημες προσλήψεις. Που δουλεύουν με απλήρωτες εφημερίες. Δύο τουλάχιστον νοσοκομεία στην Αθήνα φράκαραν τις τελευταίες μέρες. Η Αττική βρέθηκε με 22 ΜΕΘ για Covid-19 πριν μία εβδομάδα και άρον άρον ανακοινώθηκαν οι επόμενες 40. Τώρα βασιζόμαστε στις δωρεές. 600-700, μαζί με τις προσθήκες, οι διαθέσιμες ΜΕΘ στην πραγματικότητα, σύμφωνα με τις έρευνες των Ενώσεων των γιατρών. Χωρίς αυτές στα χαρτιά δηλαδή και τις Μονάδες Αυξημένης Φροντίδας. Παράλληλα, οι γιατροί προειδοποιούν ότι τα νοσοκομεία της χώρας μεταβάλλονται σταδιακά σε αποκλειστικά για κορονοϊό, με άλλες σοβαρές ασθένειες να μπαίνουν στην αναμονή, λες και δεν μετράνε.\nΣχέσεις με την επιστήμη: Ρεπορτάζ της «Καθημερινής» από τα τέλη Αυγούστου μεταφέρει, επώνυμα και ανώνυμα τη δυσαρέσκεια των επιστημόνων για πλασματικά στοιχεία από τον ΕΟΔΥ και πολιτικές αποφάσεις σχετικά με τη διαχείριση της πανδημίας, όπως στα Μέσα Μαζικής Μεταφοράς και τη χρήση μάσκας σε εμπορικά καταστήματα. Από την άλλη πλευρά, οι επιστήμονες έχουν υποταχθεί στην πολιτική σε πολλά ζητήματα. Δεν έχουν ορθώσει ανάστημα στην Εκκλησία, δεν έχουν ζητήσει ξεκάθαρα μέτρα που η Πολιτεία δεν υλοποιεί. Διαρροές επίσης συχνά – πυκνά μεταφέρουν τις διαφωνίες του Σωτήρη Τσιόδρα.\nΟικονομικά μέτρα: Φειδωλή πολιτική, μεγάλες ομάδες εργαζομένων στον αέρα (βλ.Πολιτισμός, με την ανεκδιήγητη Μενδώνη). Περικοπή εργασιακών δικαιωμάτων . Υποδιπλάσιο το κονδύλι από το SURE, to Tαμείο για την Εργασία στην Ε.Ε., σε σχέση με την Πορτογαλία του ίδιου πληθυσμού και της μικρότερης ανεργίας. Πρόγραμμα εξοπλιστικών 10 δισεκατομμυρίων, προμήθεια Rafale, φρεγατών, τορπιλών αντί για ενίσχυση Υγείας, Παιδείας, Οικονομίας. Ανακοίνωση 15.000 προσλήψεων στον στρατό σε ορίζοντα 5ετίας, 800 συνοριοφυλάκων το 2020, μετά τους 400 που προσελήφθησαν πρόσφατα.\nΣήμερα: Γιατροί, μαθητές και άνθρωποι της Τέχνης στους δρόμους, με στοιχειώδη αιτήματα επιβίωσης. Αλλά σήμερα επίσης, μάθαμε ότι προωθείται το πλαίσιο για απευθείας δαπάνες για διαφήμιση σε ΜΜΕ, η νέα «λίστα Πέτσα». Τιμή, άγνωστη, θα δούμε. Παράλληλα, νομοθετείται ένα μέτρο ελάφρυνσης που λίγοι ζήτησαν, αυτό της κατάργησης του τέλους υπέρ του δημοσίου από τους λογαριασμούς… της συνδρομητικής τηλεόρασης. Δυνατότητα φοροαπαλλαγών, υπό προϋποθέσεις, για διαφημιστικές δαπάνες. Λεπτομέρεια: Οι διατάξεις αυτές μπήκαν στο νομοσχέδιο για τις αποζημιώσεις των πληγέντων του «Ιανού».\nΦυσικά ήταν παράλογο να περίμενε κανείς, όχι από αυτήν την κυβέρνηση, από οποιαδήποτε κυβέρνηση να τα κάνει όλα σωστά. Σε μία τέτοια, πρωτοφανή κατάσταση, κάποια λάθη ή κακοί υπολογισμοί είναι εξαιρετικά πιθανοί. Αλλά όταν τα έχεις κάνει όλα αυτά, όταν οι εξυπηρετήσεις συμφερόντων είναι τόσο συχνές στην ατζέντα, όταν βρέθηκες απροετοίμαστος σε τόσους τομείς παράλληλα, όταν τώρα προσπαθείς, κακήν κακώς, να καλύπτεις τρύπες ή όταν αδιαφορείς εντελώς για άλλες σηκώνοντας τα χέρια ψηλά, με ποιο δικαίωμα ζητάς από τους πολίτες να αναλάβουν μόνοι τους το κόστος των λαθών και της ανεπάρκειάς σου;\nΟι πολίτες, οι ίδιοι πολίτες που κατάλαβαν τον Μάρτιο, με ελάχιστα κρούσματα, τι συμβαίνει και πειθάρχησαν σε πρωτοφανή μέτρα, καλούνται τώρα και να σηκώσουν την ευθύνη που τους αναλογεί και όση παραπάνω κληθούν να αναλάβουν λόγω της θρασύτατα ανεύθυνης κυβερνητικής διαχείρισης. Μακάρι «ο λαός να σώσει τον λαό», με αποστάσεις, μάσκες, κανόνες υγιεινής, όπου μπορεί και όπου δίνεται το περιθώριο.\nΟ Πρωθυπουργός σήμερα αποποιήθηκε κάθε μελλοντικής ευθύνης, προληπτικά, είτε πρόκειται για τη δημόσια Υγεία, είτε για την Οικονομία. Και, αυτοθαυμαζόμενος για όσα έχει κάνει, σήκωσε τα χέρια ψηλά. Θα είναι γεμάτη εξελίξεις η επόμενη περίοδος, αλλά έχουμε ευθύνη και να μην το ξεχάσουμε αυτό.


1ο βραβείο για το PEUGEOT e-2008 στην κατηγορία των ηλεκτρικών SUV! – InfoNews24\n1ο βραβείο για το PEUGEOT e-2008 στην κατηγορία των ηλεκτρικών SUV!\nΔημοσιεύτηκε από Γιώργος Δαμιανίδης στις 31/01/2021\nΤο PEUGEOT 2008 αναδύεται στην καρδιά της κατηγορίας των compact SUV, συμβάλλοντας σε αυτό που κάνει τη γκάμα της μάρκας τόσο επιτυχημένη σήμερα: την έμφαση στη σχεδίαση και τη διαφοροποίηση μέσω της καινοτομίας και της τεχνολογίας.\nΤο ηλεκτρικό SUV PEUGEOT προσφέρει μία μοναδική εμπειρία οδήγησης, όντας εντελώς αθόρυβο και χωρίς κραδασμούς. Στη Γαλλία,1 στα 10 PEUGEOT 2008 που πωλούνται είναι αμιγώς ηλεκτρικά!\nΌπως δήλωσε η Linda JACKSON-Γενική Διευθύντρια της PEUGEOT, «το βραβείο αυτό αποτελεί την ανταμοιβή για τις εξαιρετικές επιδόσεις του μοντέλου και είμαι ιδιαίτερα υπερήφανη που το παραλαμβάνω. Αποτελεί μία ξεκάθαρη απόδειξη της σαγήνη ςπου προκαλεί το e-2008 και είναι πλήρως εναρμονισμένο με την ενεργειακή μετάβαση της μάρκας, η οποία θα αγγίξει το 100% της γκάμας της μέσα τα επόμενα χρόνια».


Τατιάνα Στεφανίδου: Έβαλε μαύρα από πάνω μέχρι κάτω! Το πανωφόρι της «μαγνήτισε» τα βλέμματα! - LUXURIOUS - Youweekly\nΠιο στιλάτη από ποτέ!\nLUXURIOUS 17.01.2020 07:53\nΗ ίδια λοιπόν, έβαλε την μίντι μαύρη φούστα της, ασορτί γόβες και τσάντα και έκανε την διαφορά με το δερμάτινο πανωφόρι της. Είχε χρυσά μαύρα κουμπιά, αρκετά μεγάλα σε μέγεθος και μαλιστα έκαναν έντονη αντίθεση με το μαύρο χρώμα του συνόλου της.\nΑπό εμάς η Τατιάνα Στεφανίδου πήρε 10άρι και αν έχεις κι εσύ διάθεση για total black look κάντο copy και δεν θα χάσεις! Ιδού και η σχετική ανάρτησή της:\n“Keep your heels, head and standards high!” -Coco Chanel 🖤 #totalblacklook #classicstyle\nA post shared by Tatiana Stefanidou (@tatistefanidou) on Jan 16, 2020 at 4:05am PST\nΤατιάνα Στεφανίδου: Τα μαύρα τακούνια της είναι τα πιο κλασικά που θα δεις! Κατάφερε όμως να τα αναδείξει...\nΤα μαύρα τακούνια που φόρεσε η Τατιάνα Στεφανίδου είναι τα πιο κλασικά που θα δεις, όμως κατάφερε να τα αναδείξει με τον πιο stylish τρόπο.\nΗ παρουσιάστρια του ΣΚΑΙ λατρεύει στις δημόσιες εμφανίσεις της να πραγματοποιεί άψογα και σικάτα look τα οποία θα αναδείξουν και την σιλουέτα της.\nΣτον προσωπικό της λογαριασμό η Τατιάνα Στεφανίδου μοιράστηκε με τους διαδικτυακούς της φίλους μια από τις πιο εντυπωσιακές εμφανίσεις της.\nΣυνδύασε τις μαύρες κλασικές γόβες της, με μαύρο μίντι φόρεμα γεμάτο πούλιες και μαύρο καλσόν. Στα μαλλιά της πρόσθετε στέκα που βρίσκεται στα trends του χειμώνα. Μάλιστα, την ίδια επιλογή έχει κάνει και η Μαρία Μπακοδήμου.\nΤατιάνα Στεφανίδου: Αυτό το πανωφόρι της προκάλεσε «χαμό»! Η εμφάνιση που «έριξε» το Instagram!\nΜια λαμπερή εμφάνιση έκανε η Τατιάνα Στεφανίδου, με αυτό το πανωφόρι που προκάλεσε «χαμό»! Η εικόνα της «έριξε» το Instagram και προκάλεσε "πανικό"!\nΗ ίδια ως λάτρης της μόδας είναι πάντα ένα βήμα μπροστά και φροντίζει να μας το υπενθυμίζει με κάθε ευκαιρία!\nΠρόσφατα η παρουσιάστρια, ανέβασε μια υπέροχη φωτογραφία στον προσωπικό της λογαριασμό στo Instagram και έκανε τους πάντες να παραμιλούν με το look της!\nΑπολαμβάνοντας τον παριζιάνικο αέρα, η ίδια βγήκε για εξορμήσεις με ένα υπέροχο πανωφόρι "υπερπαραγωγή", που την κράτησε ζεστή από τις κρύες ημέρες του χειμώνα.\nOnce upon a time in #Paris 💭\nA post shared by Tatiana Stefanidou (@tatistefanidou) on Jan 7, 2020 at 4:56am PST\nΘυμήσου βέβαια, και άλλη μια εμφάνισή της που είχε πάρει από εμάς Όσκαρ κομψότητας....


La Liga: Είχε… άγιο η Ατλέτικο και νίκησε την Έλτσε! (Videos+Photos) - Onsports.gr\nOnsports Team\t01 Μαίου 2021, 19:14\nΠΟΔΟΣΦΑΙΡΟ / Ατλέτικο Μαδρίτης\t/ Έλτσε\nLa Liga: Είχε… άγιο η Ατλέτικο και νίκησε την Έλτσε! (Videos+Photos)\nLa Liga: Με τεράστια τύχη στο τέλος, πέρασε η Ατλέτικο Μαδρίτης απ’ την έδρα της Έλτσε (1-0) και έμεινε μόνη πρώτη μία εβδομάδα πριν το «Καμπ Νου»-Έχασαν πέναλτι στις καθυστερήσεις οι γηπεδούχοι!\nΗ Ατλέτικο Μαδρίτης… σβήνει και την 34η αγωνιστική όντας στην κορυφή! Μένουν άλλες τέσσερις για να στεφθεί Πρωταθλήτρια Ισπανίας, μετά και την επικράτησή της στην έδρα της Έλτσε με το… γνωστό της τρόπο. 1-0 τελικό σκορ υπέρ των «ροχιμπλάνκος».\nΗ ομάδα του Ντιέγκο Σιμεόνε που στάθηκε τυχερή μέσα στη Μεγάλη Εβδομάδα καθώς είδε την Μπαρτσελόνα να χάνει στην έδρα της απ’ την Γρανάδα κι έτσι να μην την προσπερνά στην βαθμολογία, είχε μεγάλη τύχη και στο ματς με την Έλτσε! Βλέπετε οι γηπεδούχοι έχασαν πέναλτι στις καθυστερήσεις για να ισοφαρίσουν!\nΟι Μαδριλένοι μπήκαν δυνατά στην αναμέτρηση του «Μαρτίνεθ Βαλέρο». Ο Λουίς Σουάρες σκόραρε στο 16’, αλλά το τέρμα ακυρώθηκε.\nΔεν κράτησε πολύ ακόμη το μηδέν στην αναμέτρηση, όμως, καθώς στο 23’ ο Μάρκος Γιορέντε πέτυχε το γκολ για την Ατλέτικο. Ο Καράσκο από δεξιά μπήκε στην περιοχή κι έκανε το γύρισμα, ο Γιορέντε απ’ το ύψος του πέναλτι σούταρε με την μπάλα να κοντράρει και στον Χοσέμα και τελικά να καταλήγει στα δίχτυα!\nΤο 1-0 για τους «ροχιμπλάνκος» έμεινε μέχρι τα τελευταία λεπτά. Στις καθυστερήσεις πήγαν να αλλάξουν όλα, καθώς η Έλτσε κέρδισε πέναλτι (χέρι) και είχε την ευκαιρία στο 1ο λεπτό του έξτρα χρόνου να πάρει σπουδαίο αποτέλεσμα! Όμως ο Τσάβες που ανέλαβε την εκτέλεση έχασε την τεράστια ευκαιρία στέλνοντας την μπάλα στο δοκάρι κι έτσι η Ατλέτικο πήρε τεράστια νίκη ειδικά όπως εξελίχθηκε η αναμέτρηση!\nΗ ομάδα του Ντιέγκο Σιμεόνε έφτασε τους 76 βαθμούς και είναι στο +5 από Ρεάλ Μαδρίτης και Μπαρτσελόνα που ακολουθούν, έχοντας ένα ματς λιγότερο, ενώ έχει στο +6 τη Σεβίλλη που επίσης έχει 33 αγώνες.\nΗ Έλτσε που δίνει μάχη για την αποφυγή του υποβιβασμού απ’ την άλλη, έμεινε τρίτη απ’ το τέλος με 30 βαθμούς όσους έχει και η Βαγιαδολίδ με ματς λιγότερο.\nΠλέον η Ατλέτικο Μαδρίτης στρέφει την προσοχή της στο ματς της επόμενης αγωνιστικής (9/5) με την Μπαρτσελόνα στο «Καμπ Νου». Αναμέτρηση που αν περάσει και τη βρει στην κορυφή, τότε πολύ δύσκολα θα χάσει τον τίτλο!


Ραγίζει καρδιές ο Λεωνίδας Κακούρης: «Η Σοφούλα πάλευε πενήντα ημέρες στην εντατική και ύστερα… έφυγε»\nby Ioanna 04/07/2021 09:24 231\nΟ «Δούκας» των Άγριων Μελισσών, Λεωνίδας Κακούρης παραχώρησε συνέντευξη και μίλησε για την την επερχόμενη ταινία που αναμένεται να είναι μία μεγάλη παραγωγή. Μεταξύ άλλων, αναφέρθηκε και στην απώλεια ενός κοντινού του προσώπου από τη νόσο Covid-19.\nΠαράλληλα, έχουν ξεκινήσει τα γυρίσματα της φιλόδοξης κινηματογραφικής παραγωγής του «Σμύρνη μου αγαπημένη», η οποία μάλιστα, για λόγους συμβολισμού, θα βγει στις αίθουσες με τη συμπλήρωση των εκατό χρόνων από αυτή την τόσο επώδυνη και τραυματική περίοδο του ελληνισμού.\nΛεωνίδας Κακούρης: Δείτε τη συνέντευξη\nΠοια τα συναισθήματα σου;\nΝιώθω τυχερός και ευλογημένος που κάνω αυτήν τη δουλειά, γιατί μου δίνει τη δυνατότητα να «μπω στα παπούτσια», στις ζωές ουσιαστικά αυτών των ανθρώπων. Αυτό που μας ενδιαφέρει είναι το άτομο, ο συναισθηματικός του κόσμος. Η ταινία δεν είναι απλώς ιστορική. Αναφέρεται στις ανθρώπινες σχέσεις και ζωές, στο πώς Έλληνες και Τούρκοι μπορούσαν να συμβιώνουν αρμονικά και να αλληλοεπιδρούν.\nΟ Δημήτρης Μπαλτατζής, που υποδύεσαι, είναι δημοκράτης και βενιζελικός.\nΕίναι ένθερμος υποστηρικτής του Βενιζέλου, ένας άνθρωπος που έχει πιστέψει στη Μεγάλη Ιδέα, στη μεγάλη Ελλάδα, και βοήθα έμπρακτα στις ανάγκες αυτού του σκοπού, όχι μόνο οικονομικά, αλλά με κάθε μέσο. Στη διάρκεια της ταινίας βλέπουμε πώς-αυτός ο άνθρωπος έρχεται αντιμέτωπος με την ίδια τη ζωή του, η οποία πηγαίνει στράφι. Καταρρέει μπροστά στα μάτια του ένας ολόκληρος κόσμος.\nΈχεις εντρυφήσει στην ιστορία των Μικρασιατών.\nΝαι. Η Μικρασιατική Καταστροφή ήταν ένα κεφάλαιο στο οποίο ήμουν ήδη πολύ γερά διαβασμένος, την είχα μελετήσει ενδελεχώς. Βέβαια, παρατηρώντας τώρα τα σχολικά βιβλία, διαπιστώνω ότι μαθαίνουμε ένα μόνο μέρος της ιστορίας. Δυστυχώς αυτό γίνεται πάντα. Η ταινία δίνει μια αφορμή στους θεατές να ανοίξουν τα κιτάπια τους, να μελετήσουν πήγες, να διαβάσουν στοιχεία που για διάφορους λόγους αγνοούν. Η γνώση της ιστορίας είναι ο μοναδικός δρόμος για να αποφύγουμε, ατομικά και συλλογικά, παρόμοια λάθη στο μέλλον.\nΟ ήρωας έρχεται αντιμέτωπος με την ολική καταστροφή της ζωής του, της οικογένειας του, των ανθρώπων που αγαπά. Εσύ αντιστοίχως στην προσωπική σου διαδρομή, σε μια πολύ ευαίσθητη ηλικία, βίωσες δύο ισχυρές απώλειες, του πατέρα σου και της αδελφής σου. Τι σε κράτησε δυνατό; Τι σε βοήθησε να ξεπέρασεεις αυτό το σοκ, να προχωρήσεις και να χτίσεις τη ζωή σου εξαρχής;\nΉταν σίγουρα τεράστιο σοκ για εμένα. Από την άλλη όμως, εκείνο το διάστημα μπήκε στη ζωή μου το θέατρο, το οποίο λειτούργησε απόλυτα ψυχοθεραπευτικά. Με βοήθησε να ξεχαστώ και, κυρίως, να αρέσω να ονειρευτώ ξανά να πιστέψω ότι θα έρθουν πιo όμορφες, γαλήνιες και ευτυχισμένες ήμερες.\nΜε ποιον τρόπο πάλεψες αυτή τη συνθήκη;\nΑποδέχτηκα την απώλεια. Αντιλήφθηκα ότι αυτό το γεγονός δεν μπορεί να αλλάξει. Είδα τον εαυτό μου μέσα από αυτή την κατάσταση.\nΖήτησες βοήθεια τότε;\nΕκείνη τη στιγμή, όχι. Ζήτησα αργότερα. Τώρα πια αυτό το γεγονός φαντάζει πολύ μακρινό.\nΠώς αντιμετώπισες αντίστοιχα τη χρονιά της πανδημίας; Σε τρόμαξε ο COVID;\nΒεβαίως! Και με τρόμαξε και με σόκαρε. Διατάραξε τις ώρες όλων μας.\nΕίχες προσωπικές απώλειες από τον κορονοϊό; Έχασες κάποιον δικό σου άνθρωπο;\n«Δυστυχώς, ναι. Πριν από μερικές ήμερες έφυγε από τη ζωή η Σοφία Αδαμίδου, μια εξαιρετική συνάδελφος, θεατρική συγγραφέας και δημοσιογράφος. Η Σοφούλα πάλευε πενήντα ημέρες μέσα στην εντατική. Ξεκινήσαμε να δουλεύουμε με το «Ζητιάνο» του Ανδρέα Καρκαβίτσα σε δική τη διασκευή για την ΕΡΤ. Το Σοφάκι ήρθε στις δύο πρώτες πρόβες μετά μπήκε στο νοσοκομείο και ύστερα… έφυγε. Είναι κάτι άγριο, σοκαριστικό» αναφέρει ο Λεωνίδας Κακούρης.\nΣε φοβίζει ο θάνατος;\nΔεν τον αντιμετωπίζω με φόβο και ανασφάλεια.\nΜιμή Ντενίση: Αγνώριστη η ηθοποιός – Αχτένιστη, χωρίς μακιγιάζ, ρετούς, φίλτρα και ντυσίματα\n21/07/2021 17:32 308\n14/07/2021 11:40 391\nΑΓΡΙΕΣ ΜΕΛΙΣΣΕΣΛΕΩΝΙΔΑΣ ΚΑΚΟΥΡΗΣΣΜΥΡΝΗ ΜΟΥ ΑΓΑΠΗΜΕΝΗ


«Οχι» κάλπες πάνω από τα αποκαΐδια, λέει ο Τσίπρας | Protagon.gr\nΟ Αλέξης Τσίπρας κατά τη παρουσίαση του νέου σχεδίου για την πολιτική προστασία | ΑΠΕ-ΜΠΕ/ΑΠΕ-ΜΠΕ/ΑΛΕΞΑΝΔΡΟΣ ΒΛΑΧΟΣ\nΤο σημαντικό σήμερα δεν είναι να βρούμε εξιλαστήρια θύματα, αλλά να πάρουμε όλα τα μέτρα για να μην επαναληφθεί η τραγωδία, είπε κατά την παρουσίαση του νέου σχεδίου για την Πολιτική Προστασία\nProtagon Team 9 Αυγούστου 2018, 14:47\nΟ Αλέξης Τσίπρας κατά τη παρουσίαση του νέου σχεδίου για την πολιτική προστασία\nΠολιτικό τόνο έδωσε ο Αλέξης Τσίπρας κατά την παρουσίαση του νέου σχεδίου για την Πολιτική Προστασία, υπογραμμίζοντας ότι πρέπει να διερευνήσουμε τα αίτια και ότι δεν είναι η ώρα να στηθούν κάλπες πάνω από τα καμένα.\nΕίναι μια έμμεση απάντηση στην έκκληση του προέδρου της ΝΔ Κυριακου Μητσοτάκη ο Πρωθυπουργός, αντί να προκηρύξει εκλογές στις 20 Αυγούστου αντί να κηρύξει την έξοδο από το μνημόνιο.\n«Το σημαντικό σήμερα δεν είναι να βρούμε εξιλαστήρια θύματα, αλλά να διερευνήσουμε τα αίτια της τραγωδίας, σε βάθος και με αντικειμενικότητα. Και να πάρουμε όλα τα απαραίτητα μέτρα, για να μην επαναληφθεί ποτέ μια τέτοια καταστροφή. Αυτό είναι το σημαντικό. Όχι να ζητάμε κάλπες πάνω στα αποκαΐδια», είπε.\nΕξήγησε ότι «οφείλουμε να πούμε ένα μεγάλο “όχι” στις απόπειρες να ενοχοποιηθούν εκείνοι που έδωσαν τη μάχη, που ήταν στη πρώτη γραμμή, που έζησαν την ανθρώπινη τραγωδία και τον ανθρώπινο πόνο».\nΕφερε το παράδειγμα του υποπυραγού Ανδρέα Δημητρίου, «που την ώρα που επιχειρούσε στο καθήκον, και έδινε την άνιση μάχη με τις φλόγες και τα 11 μποφόρ, έχασε τη γυναίκα και το παιδί του λίγο παρακάτω, στο Μάτι, από τη λαίλαπα της πυρκαγιάς».\nΠρόσθεσε ότι «ούτε οι πυροσβέστες, ούτε οι αστυνομικοί, θα έπρεπε να μπαίνουν στο στόχαστρο μιας φτηνής και μακάβριας πολιτικής αντιπαράθεσης, για λόγους που δεν έχουν καμιά σχέση με την επιχειρησιακή αλήθεια».\nΕπιπλέον διερωτήθηκε «μήπως μπορούσαμε να κάνουμε κάτι παραπάνω και δεν το κάναμε;» και συνέχισε: «Κι αυτό, δεν έχει να κάνει με την πολιτική, ή ακόμα χειρότερα με την επικοινωνία. Μια ανθρωπιστική τραγωδία δεν προσφέρεται για τέτοια επιπόλαια και ιδιοτελή προσέγγιση.\n» Έχει να κάνει με την ανθρώπινη συγκίνηση, το συγκλονισμό, που αναπόφευκτα προκαλεί μια τέτοια καταστροφή. Έχει να κάνει με το αίσθημα ευθύνης που πρέπει να διακατέχει, και είμαι βέβαιος ότι διακατέχει, τον καθένα μας.\n» Οφείλουμε, συνεπώς, να σκύψουμε με θάρρος, και χωρίς υπεκφυγές, και να εξετάσουμε σε βάθος και σε όλες τους τις διαστάσεις, τα “γιατί” και τα “διότι”. Με αδιάβλητες διαδικασίες, και αδιάβλητα πρόσωπα. Και να είναι όλοι σίγουροι, ότι αυτό θα το κάνουμε», σημείωσε.\nΓια τη διερεύνηση του τι έφταιξε, ο κ. Τσίπρας ανακοίνωσε τη σύσταση ανεξάρτητης επιτροπής διερεύνησης των αιτιών της τραγωδίας, υπό τον Γερμανό καθηγητή Γκόλνταμερ.\nΌπως ανακοινώθηκε από τον Πρωθυπουργό, η σημερινή Γενική Γραμματεία Πολιτικής Προστασίας καταργείται και αντικαθίσταται από την Εθνική Υπηρεσία Διαχείρισης Εκτάκτων Αναγκών.\nΘα πρόκειται για αυτοτελή δημόσια Υπηρεσία που θα υπάγεται ιεραρχικά στο υπουργείο Εσωτερικών.\nΑπερχόμενος αρχηγός ΕΛΑΣ: «Θα θέλαμε να είχαμε κάνει περισσότερα»


Crooked Island Beach (Πάναμα Σίτι Beach, Φλόριντα) - Κριτικές\nΞενοδοχεία κοντά σε: Abc Fine Wine And Spirits\nΞενοδοχεία κοντά σε: Freedom Taxi\nCrooked Island Beach: Εστιατόρια στην περιοχή\nΔραστηριότητες κοντά σε: Crooked Island Beach\nCrooked Island Beach, Πάναμα Σίτι Beach - Κριτικές\nΝο 24 από 33 δραστηριότητες - Πάναμα Σίτι Beach\nΠάναμα Σίτι Beach, FL 32403\nΠερίπου 0,8χλμ. δυτικά του Μεξικού Beach στα όρια της πόλης είναι ένας χωματόδρομος που σας μεταφέρει σε ένα μικρό χώρο στάθμευσης με ημιδιατροφή τους αμμόλοφους σε μια όμορφη παραλία. Η περιοχή των αμμόλοφων είναι ένα ευαίσθητο τομέα της άγριας πανίδας τόσο διαμονή πάνω στο μονοπάτι...(boardwalk). Η παραλία είναι λευκή ζάχαρη, καθαρό και αραιοκατοικημένες! Περπατήστε 700μ. προς τη Δύση και θα είναι κατά πάσα πιθανότητα η όλα μόνοι σας. Είναι περίπου 5 km κάτω στην είσοδο οπότε αν θέλετε εξερευνήσεις, πάρτε λίγο νερό και μπορείτε να πάτε κάτω και πίσω σε περίπου 4 ώρες. Δεν είναι καλό για το βομβαρδισμό του και είμαστε ενίοτε βλέπε αλιείς κατά μήκος της διαδρομής. Για να διατηρήσετε αυτή τη θέση της Νίκαιας, όχι μόνο να μην αφήνετε κανένα σκουπίδια, αλλά πάντα να έχετε μαζί σας μια τσάντα και προσπαθήστε να πάρετε ό,τι βλέπετε.Περισσότερα\nΜαγικό μικρό σημείο\nΑυτό το μέρος είναι δύσκολο να το βρεις και καθιστά αξίζει τον κόπο αν με ρωτήσετε. Δεν υπάρχουν πολλά άτομα, κυρίως στους ντόπιους. Να είστε προετοιμασμένοι να έχουν κάποια μεσημεριανό γεύμα και ποτά μαζί σας γιατί σας μόλις εδώ δεν θα θέλετε να φύγετε για...πολύ καιρό! Έχετε τη υφάλμυρο νερό στο πίσω μέρος και το καταπληκτικό κόλπο από την άλλη. Μπορείτε να πάτε με τα πόδια και βρεθείτε εντελώς μόνες τους. Νιώσαμε σαν να είμαστε σε ένα ερημικό νησί. Τα ρεύματα διαρροής μπορεί να είναι κάπως τρομακτικό όταν το νερό στο πρόχειρο. Προσέξτε για τεράστια καβουριών σε εισόδους. Με εξοπλισμό κατάδυσης είναι πρέπει, αλλά συνιστώ το σύστημα κολλητών. Επισκεφθήκαμε το Μάιο του 2015 και 2016 και θα ηγηθεί ξανά για 2017 !Περισσότερα\nΌμορφο! Εκτός της συνηθισμένης διαδρομής!\nΔεν θέλω πραγματικά να σας ενημερώσουμε σχετικά με αυτό το υπέροχο μέρος! Αλλά κάποιος κοινόχρηστο με μένα οπότε θα περνούν μέσα. Αυτό είναι ένα κρυφό διαμάντι. Δεν έχει πολύ κόσμο. Ακριβώς έξω από το φαινομένου Tyndall Air Force Base. Προσέξτε να μην χάσετε το σημάδι...στο δρόμο. Αυτό είναι το μόνο που θα σας ειδοποιήσει για τη στροφή για να πάτε στην παραλία. Αυτή είναι μια απομονωμένη παραλία με το διάσημο ζάχαρη λευκή άμμο και τα νερά. Ο βομβαρδισμός είναι καλό. Βρήκα 86 δολάρια άμμου μέσα σε μία ημέρα καθώς και ελιές και πολλές άλλες ποικιλίες. Δεν απαιτείται καθόλου! Που λατρεύω! Υπάρχει porta potty στο μικρό χώρο στάθμευσης αυτοκινήτων. Καμία άλλη εγκαταστάσεις περίπου. Καθαρή παραλία, έτσι ώστε να είναι σίγουρο ότι θα παραμείνει έτσι. Λάτρεψα το περπάτημα μέχρι το ανώτερο άκρο του. Καθιστά δυνατή την όλη την ημέρα αλλά υπόθεση ΤΟΣΟ τον κόπο. Η πολεμική αεροπορία μύγες επίσης αποστολές κατάρτισης ακριβώς πάνω από την παραλία, έτσι ώστε να βεβαιωθείτε ότι παρακολουθείτε για αυτό το θέμα. Ένα τέτοιο υπέροχο μέρος. Αν μπορώ να επιστρέψω στην θύρα street Joe σίγουρα θα ξαναπάω. Αξίζει το ταξίδι. Αλλά ας κρατήσουμε μυστική μας!Περισσότερα\nΛάβετε γρήγορα απαντήσεις από το προσωπικό του Crooked Island Beach και από προηγούμενους επισκέπτες.\nΘαλάσσιο αλεξίπτωτο και αλεξίπτωτο πλαγιάς, Περιηγήσεις με σκάφος, Κολύμπι με δελφίνια, Ενοικιάσεις σκαφών, Θαλάσσιο σκι και τζετ σκι


Φορολογικός σχεδιασμός και έγκαιρη πληροφόρηση στην Διοίκηση των Μικρών και Μεσαίων Επιχειρήσεων σε θέματα Marketing, Οικονομικών Υπηρεσιών, Γραμματειακής υποστήριξης εξ αποστάσεως, Τμήμα Τεχνικής Υποστήριξης. Τηλέφωνο 210-9015539 Λογιστικό γραφείο - NEXUS management consultants - Φοροτεχνικοί Ενισχύθηκε 25% ο τζίρος του ηλεκτρονικού εμπορίου το 2013\nΗ οικονομική κρίση είναι αυτή που σε μεγάλο βαθμό «έδωσε φτερά» στην εν λόγω επιχειρηματική δραστηριότητα. Η μείωση του διαθέσιμου εισοδήματος ώθησε τους Ελληνες καταναλωτές να αναζητήσουν ευκαιρίες και προσφορές στο Διαδίκτυο και να επωφεληθούν από τις χαμηλότερες τιμές στις οποίες διατίθενται τόσο οι υπηρεσίες όσο και τα προϊόντα.\nΤο 2013, σύμφωνα με την έκθεση, υπολογίζεται ότι πραγματοποίησαν αγορές μέσω του Διαδικτύου 2,4 εκατομμύρια καταναλωτές έναντι 1,9 εκατ. το 2012 και 1,5 εκατομμυρίου το 2011. Μάλιστα, οι αγορές πλέον δεν αφορούν μόνο ή κυρίως υπηρεσίες, όπως στο πρόσφατο παρελθόν όταν το Διαδίκτυο ήταν δημοφιλές κυρίως για αγορές εισιτηρίων, αλλά και αγαθά.\nΠλέον οι πωλήσεις που γίνονται στην Ελλάδα αφορούν κατά το ήμισυ υπηρεσίες και κατά το άλλο ήμισυ προϊόντα. Το τελευταίο έχει ως συνέπεια να αυξάνεται το μερίδιο των πωλήσεων προϊόντων που γίνονται διαδικτυακά και το 2013 ανήλθε στο 2,9% επί του συνολικού τζίρου του λιανεμπορίου. Δεν είναι τυχαίο άλλωστε ότι πέρα από τις επιχειρήσεις που δραστηριοποιούνται αποκλειστικά στις πωλήσεις μέσω Διαδικτύου, πλέον αναπτύσσουν ηλεκτρονικά καταστήματα και παραδοσιακές λιανεμπορικές επιχειρήσεις, τόσο μεμονωμένες όσο και αλυσίδες.\nΗ μέση δαπάνη ανά αγοραστή μέσω Διαδικτύου είναι 1.345 ευρώ ετησίως, περίπου στα ίδια επίπεδα με το 2012 (1.347 ευρώ) και αρκετά υψηλότερα από τη μέση δαπάνη στη Νότια Ευρώπη (842 ευρώ).\nΗ μέση δαπάνη των 1.345 ευρώ κατατάσσει τους Έλληνες καταναλωτές στην πρώτη θέση σε ό,τι αφορά το ύψος της δαπάνης μέσω Διαδικτύου μεταξύ των καταναλωτών στη Νότια Ευρώπη.\nΣημειώνεται ότι στις χώρες που εξετάζει η Ecommerce Europe στη Νότια Ευρώπη περιλαμβάνονται η Ισπανία, η Ιταλία, η Τουρκία, η Ελλάδα, η Πορτογαλία, η Κροατία, η Κύπρος και η Μάλτα.


Οι δύο όχθες του πράσινου κόλπου\nΔευτέρα, 17 Σεπτεμβρίου 2018 10:36\nΗ εναρξη της περιπέτειας της εθνικής μπάσκετ προς την πρόκριση για το παγκόσμιο του '19 σφυρίχτηκε πέρυσι στις 24 Νοέμβρη (αγωνιστική κατάληξη το -η) στo ... Λέστερ, στο αγχωτικά νικηφόρο 92-95 απέναντι στην Μεγάλη Βρετανία. Το ουσιαστικό τέλος της ήρθε χθες στην Τιφλίδα, με τα δύο σημεία να ενώνονται σχεδόν συμβολικά από δύο buzzer beaters. Τώρα ήταν το γρήγορο τρίπλα-πάσα-ξανά πάσα-λέι απ του Παπανικολάου, τότε το τρομερό off balance τρίποντο του Γιάννη Αθηναίου, που εντάξει, δεν ήρθε ακριβώς με την λήξη, αλλά έδωσε έτσι κι αλλιώς την χαριστική βολή. Τρεις ημέρες μετά, η εθνική τσαλαπάτησε το Ισραήλ στο Ηράκλειο σχεδόν για πλάκα, παίζοντας με ψυχολογία νικήτριας και τα πάντα είχαν ήδη πάρει τον δρόμο τους.\nΑπό την μία όχθη του πράσινου κόλπου, βουτήξαμε τότε κάπως έτσι.\nΕκτός από τον Αθηναίου, οι υπόλοιποι κολυμβητές ήταν οι Βασιλόπουλος, Μαργαρίτης, Μπουρούσης, Σάκοτα, Κατσίβελης, Λαρεντζάκης, Κόνιαρης, Μαυροειδής, Γκίκας, Γιαννόπουλος και Μήτογλου. Από αυτούς, στο τελευταίο σπριντ προς την απέναντι όχθη άντεξαν μόλις τρεις: Βασιλόπουλος, Μαργαρίτης και Μήτογλου, συν φυσικά τον Μπουρούση. Τους υπόλοιπους τους προσπέρασαν οι συμμετοχές των δύο βραδιών, καθώς εκείνες ήταν μάλλον αναγκαίες για να ολοκληρωθεί η διαδρομή. Ο αύξων αριθμός των συμμετεχόντων σταμάτησε τελικά στο 26, νούμερο που υπολείπεται μόνο εκείνο των Κροατών (28) και των Σέρβων (27) και ισοφαρίζεται απλώς από των Λιθουανών. Ιδού και τα σχετικά στοιχεία, με τον Γιάννη Ψαράκη να έχει βάλει το χεράκι του στην συγκέντρωση τους και στην ταξινόμηση.\n8 αγώνες: Βασιλόπουλος\n7 αγώνες: Μαργαρίτης\n6 αγώνες: Μπουρούσης, Γιαννόπουλος, Λαρεντζάκης, Γκίκας\n5 αγώνες: Αθηναίου, Θανάσης, Κατσίβελης, Μήτογλου\n4 αγώνες: Σάκοτα\n3 αγώνες: Καλάθης, Μποχωρίδης, Μάντζαρης, Μαυροειδής\n2 αγώνες: Παπανικολάου, Σλούκας, Παπαπέτρου, Παπαγιάννης, Κόνιαρης, Ντόρσεϊ, Σαλούστρος\n1 αγώνας: Πρίντεζης, Βουγιούκας, Κασελάκης, Λούντζης\nΦυσικά, η ανισορροπία είναι εμφανής. H FIBA, με την εισαγωγή των παραθύρων, κατάφερε να δημιουργήσει έναν ανεξάντλητο διάλογο μεταξύ των υποστηρικτών της τακτικής της και των "απέναντι", στα δίχτυα του οποίου σφάζονται παλικάρια. Μέσα στον αλληλοσπαραγμό, σουγιά δεν έχει βγάλει ακόμη κανείς κι έτσι οι απόψεις υπέρ της μίας ή της άλλης πλευράς δίνουν και παίρνουν μονίμως εγκλωβισμένες σε βρόχια. Θα έπρεπε η Ευρωλίγκα να δείξει ελαστικότητα; Είναι σωστό που οι παίκτες αφήνουν την θαλπωρή της προετοιμασίας για να ξενιτεύονται; Μήπως όλη η διαδικασία ευνοεί τελικά τις αντιπαραθέσεις και εντός των συνόλων, με ορισμένους παίκτες να δικαιούνται να αισθάνονται αδικημένοι (κανείς δεν έχει εκφράσει κατι τέτοιο, μην παρεξηγηθω); Όποια άποψη και να διαλέξει κανείς, είναι δύσκολο να παραβλέψει πως τα αντιμαχόμενα μέρη είναι γεμάτα από πεισματάρηδες, που δύο χρόνια τώρα δεν έχουν πετύχει να συννενοηθούν ούτε κατά διάνοια, καταφέρνοντας μέσα από όλο αυτό να δημιουργήσουν (απλώς) στρατόπεδα. Μεγάλο μέρος της γκρίνιας ένθεν και ένθεν, προέρχεται από την ανυπαρξία μιας συνεκτικής δομής ή αν θέλετε από την ύπαρξη ενός κατασκευαστικού μπάχαλου. Λυπάμαι, αλλά δεν με πείθει κανείς, πλην των παικτών. Εκείνοι σήκωσαν το βάρος της όλης "ταλαιπωρίας" και φυσικά το πανηγύρισαν με την ψυχή τους.\nΤελικά, με εκείνους μπροστά, στην άλλη όχθη η εθνική έφτασε περίπου ως εξής.\n#GoPackGo x #FearTheDeer\n? @Packers pic.twitter.com/qRmsTxdA1J\n— Milwaukee Bucks (@Bucks) September 16, 2018\nΩχ. Σορι παιδιά, κάποιο λάθος έγινε, μισό. Εγώ το λέι απ του Παπανικολάου ήθελα να βάλω, ο Γιάννης Αντετοκούνμπο δεν αγωνίστηκε σε κανένα ματς με την εθνική. Μάλλον κάποιο μπέρδεμα έγινε στο embed, επειδή τα γεγονότα συνέβησαν περίπου την ίδια ώρα.\nΜισό λεπτό όμως. Γιατί άραγε ο καλύτερος Ελληνας παίχτης (όλων των εποχών;) δεν συμμετείχε έστω στα τελευταία παιχνίδια των παραθύρων; Τόσο η ελληνική ομοσπονδία, όσο και η πλευρά του αθλητή, δεν μπήκαν ποτέ στον κόπο να εξηγήσουν τους ακριβείς λόγους, κι έτσι ο καθένας δικαιούται να φτιάχνει σενάρια. Το επικρατέστερο, και υποθέτω αληθές, είναι πως γύρω από τον Γιάννη οι Bucks έχουν χτίσει το μέλλον τους, το οποίο δεν θέλουν να βάλουν σε αχρείαστο ρίσκο. Την άποψη τους συμμερίζεται λογικά και ο αθλητής, που νιώθει το βάρος ενός τεράστιου συμβολαίου στις πλάτες και τις προσδοκίες ενός ολόκληρου οργανισμού να ακουμπούν επάνω του. Οι λόγοι (εάν είναι αυτοί) μοιάζουν ικανοί να στερήσουν δυο συμμετοχές εν μέσω Σεπτεμβρη, άσχετα αν τα παραδείγματα περί του αντιθέτου από άλλες εθνικές δεν είναι λίγα. Ως εξαιρετική περίπτωση, ο Αντετοκούνμπο δεν θα πρέπει να εποπτεύεται από την κριτική με τον ίδιο τρόπο όπως άλλοι συνάδελφοι του, οι οποίοι αγωνίζονται στην Ευρώπη και εν πάση περιπτώσει δεν ανήκουν στο τοπ-10 των καλύτερων παικτών παγκοσμίως.\nΥποθέτω σε αυτο το σημείο ο εξωτερικός παρατηρητής έχει κάποιες επιλογές. Θα μπορούσε να ασπαστεί την παραπάνω εκδοχή και να αναγνωρίσει τα ελαφρυντικά. Θα μπορούσε επίσης να μην την ασπαστεί και να μιλήσει περί εκπροσώπησης. Αν ο Γιάννης Αντετοκούνμπο αγαπούσε αληθινά την εθνική, και αν ο ίδιος αντιλαμβανόταν τις συμβολικές συνδέσεις μεταξύ του προσώπου του και της χώρας, τότε πιθανώς τα προαναφερθέντα (αληθινά) εμπόδια να μην ήταν αρκετά. Θα είχε κάνει στην άκρη τις όποιες απαιτησεις του κλαμπ και των πολυπληθών χορηγών και θα είχε βάλει τα πόδια και τα χέρια στην φωτιά, όπως και οι άλλοι συμπαίκτες του. Θα είχε ακόμη ακόμη δεχτεί να συνεργαστεί με τους "φωστήρες" της ομοσπονδίας, οι οποίοι διέδιδαν τα περί σίγουρης συμμετοχής του και είχαν φροντίσει ήδη από πέρυσι να τον αδειάσουν στα μάτια όλων. Κανονικά, η εθνική Ελλάδος μπάσκετ θα ήταν πάνω από όλα αυτά και έτσι ο παιχταράς θα είχε δείξει και στην πράξη αυτό που τόσα χρόνια υποστηρίζει με λόγια : Την αγάπη του για τον τόπο του. Η πράξη αυτή, θα ήταν παράλληλα και κοινωνικά λυτρωτική, καθότι η ιστορία του πετάει σκατά στις εθνικιστικές αφηγήσεις. Εάν ο Γιάννης είχε συμμετάσχει, το καλό που θα είχε κάνει θα επεκτεινόταν σε διάφορα συμβολικά πεδία και η γνώση της επιρροής θα συνιστούσε εξ αρχής προϋπόθεση για να φωνάξει "παρών!".\nΟλα αυτά, δεν ξέρω για εσάς, προσωπικά με αφήνουν τελείως αδιάφορο. Εδώ και πολλά χρόνια έχω αποσυνδέσει τις συμμετοχές στην εθνική μπάσκετ από οποιαδήποτε υπηρεσία προς την χώρα. Δεν θεωρώ όποιον αγωνίζεται σε εκείνην σημαντικό, ούτε όποιον δεν αγωνίζεται ασήμαντο, ρίψασπη ή κάτι ανάλογο. Ο Γιάννης έτσι κι αλλιώς δεν έχει καμία υποχρέωση απέναντι σε μία πολιτεία που δεν θα τον αναγνώριζε ως ισότιμο μέλος, αν δεν έπαιζε μπάσκετ. Επίσης, μου φαίνεται κάπως αφελής η ανάθεση του "προτύπου" σε οποιονδήποτε αθλητή ή σε οποιονδήποτε άνθρωπο γενικώς. Ακόμη και η πιο φωτισμένη προσωπικότητα είναι γεμάτη αντιφάσεις και τελικά κινεί τον κόσμο μέσα από τις ιδέες. Κι αν θέλετε την γνώμη μου, σε αυτό ακριβώς το πεδίο των ιδεών είναι που τα έχουν όλοι κάνει ρόιδο.\nΚάθομαι και αναρωτιέμαι, αγαπητοί φανζ και αγαπητές γκρούπιζ, έχοντας και ένα-δυο βιβλία κατά νου, τι ακριβώς σημαίνει να βρίσκεται κάποιος σε "καθεστώς εξαίρεσης". Τι είναι αυτό που τον κάνει να αξίζει ειδικής μεταχείρισης μέσα σε ένα σύνολο; Aκόμη, τι είναι αυτό που κάνει την ειδική αυτή μεταχείριση αποδεκτή; Μήπως άραγε είναι η "χρησιμότητα" στον αγώνα για την νίκη; Και κατά πόσο άραγε το όραμα της τελικής επικράτησης είναι ικανό για να προκαλέσει την παράβλεψη των λοξοδρομήσεων στην πορεία;\nΞεκάθαρα, έχω την ταπεινή άποψη πως η συζήτηση οφείλει να βάλει στην άκρη τόσο την εθνική, όσο και τον αθλητή και να επικεντρωθεί σε μία μετα-ανάλυση. Εκείνη δεν αφορά τόσο την σύνδεση της συμμετοχής στα αθλητικά σύνολα με την λειτουργία της αγοράς (είναι τρομερά ρομαντική η προσπάθεια αντιστροφής μιας τέτοιας σχέσης, όσο κι αν πάντα αξίζει τον κόπο), όσο την δυνατότητα που έχουμε παραχωρήσει στην αγορά να δημιουργεί ηθική. Αν ισχύει η πρόταση "γύρω από τον τάδε παίζονται εκατομμύρια, άρα πρέπει να εξαιρεθεί", τότε είμαστε βαθειά, μα πολύ βαθειά νυχτωμένοι.\nΕλάχιστα με ενδιαφέρει αν του χρόνου στο παγκόσμιο η εθνική θα αγωνιστεί με ή χωρίς τον Γιάννη Αντετοκούνμπο ή οποιονδήποτε άλλο παίκτη εν προκειμένω. Ελάχιστα με ενδιαφέρει ακόμη αν θα πάρει μετάλλιο ή αν θα διακριθεί. Το κύριο ενδιαφέρον μου είναι να παίξει όμορφα και να προάγει αθλητική υγεία, διότι κατά τα άλλα μέσα στην επόμενη αγωνιστική περίοδο έχω να πάω στο ΣΕΦ κάμποσες φορές και να υποδείξω στον Ηττούδη ή στον μελιτζάνα να πάρουν τα $#%^%&^ μου.\nΌπα έλα, έφτιαξε. Στην απέναντι όχθη του πράσινου κόλπου συμβαίνει το εξής.\nΠερισσότερα σε αυτή την κατηγορία: « Συνέντευξη: η μεταβολή του Ibby Jaaber O ΠΑΟΚ και το δικό του Process »


Δημοκρατική Ευθύνη | VIMA Online\nΓΙΟΡΤΑΖΟΥΝ: Ευφημία... Ευφημία, Εύφη, Εύφημη, Εύφημος, Ευφημούλα, Ευφούλα, Φούλα, Λουντμίλλα, Λουντμίλα, Μελιτίνη, Μελιτίνος, Μελιτίνα, Μελίτη, Μελίτα, Μελίνα 17 ΣΕΠΤΕΜΒΡΙΟΥ 2021, 00:10\nΗ Αθηνά Μαρκάκη είναι Ψυχολόγος Msc\n0 22 ΙΟΥΛΙΟΥ 2016, 12:03\nΤην προηγούμενη βδομάδα πραγματοποιήθηκε στην κατάμεστη αίθουσα του Ιδρύματος Κακογιάννη συνέντευξη τύπου για την παρουσίαση του κινήματος Δημοκρατική Ευθύνη. Η προσέλευση του κόσμου ξεπέρασε κάθε προσδοκία, γεγονός που μας κάνει αισιόδοξους, καθώς διαπιστώνουμε ότι υπάρχει μεγάλος αριθμός ανθρώπων που αναζητά μια σοβαρή πολιτική πρόταση που στοχεύει στην ανάπτυξη και στην ευημερία των πολιτών της.\nΑυτό ακριβώς είναι και το αρχικό κάλεσμα της Δημοκρατικής Ευθύνης, που προσκαλεί όλους μας να συμμετέχουμε ενεργά στην πολιτική ζωή της χώρας και να γίνουμε εμείς η αλλαγή που επιθυμούμε.\nΟι συνθήκες είναι δύσκολες και δεν πιστεύουμε πια σε από μηχανής θεούς και σωτήρες. Είμαστε πεπεισμένοι ότι η αλλαγή δεν μπορεί να έρθει από φθαρμένους μηχανισμούς γι αυτό επιλέγουμε να ξεκινήσουμε από το μηδέν. Νέοι ανήσυχοι άνθρωποι, αποφασίζουμε να πάρουμε την τύχη μας στα χέρια μας, σεβόμενοι και αποδεχόμενοι την εμπειρία ικανών, και αξιόλογων ανθρώπων. Συνοδοιπόροι στην προσπάθειά μας είναι ο Χάρης Θεοχάρης, ο Αλέκος Παπαδόπουλος, 51 ακόμα επιφανείς προσωπικότητες, περίπου 2000 άτομα που ήδη έχουν υπογράψει την προσπάθειά μας και καθημερινά γινόμαστε περισσότεροι.\nΤο όραμα μας, όπως χαρακτηριστικά αναφέρεται και στο πρόγραμμά μας είναι μια δημοκρατική, οικονομικά ισχυρή και κοινωνικά δίκαιη Ελληνική Πολιτεία, ισότιμο μέλος της Ευρωπαϊκής Ένωσης. Θα συμβάλλουμε με όλες τις δυνάμεις μας στη συγκρότηση ενός Επιτελικού Κράτους με τη διοικητική ικανότητα να διαμορφώνει τους κανόνες ανταγωνισμού στην οικονομία, να ελέγχει την εφαρμογή τους και να διασφαλίζει στην κοινωνία την ισονομία, τις ίσες ευκαιρίες, τη θετική διάκριση υπέρ των αδύνατων κοινωνικών ομάδων και την κοινωνική συνοχή.\nΣυναντηθήκαμε όσοι νιώθουμε πως δεν έχουμε ως τώρα φωνή και αποφασίσαμε να αποκτήσουμε. Οι αξίες μας, οι οποίες είναι αδιαπραγμάτευτες είναι η εντιμότητα, η διαφάνεια, η κοινωνική δικαιοσύνη, η δημοκρατία και η εθνική αξιοπρέπεια.\nΓια πρώτη φορά κατά τη διάρκειας της παρουσίασης κινήματος δόθηκε πρόγραμμα με τις θέσεις του κινήματος, όπου δεν αναφέρονται μόνο τα προβλήματα και το τι πρέπει να γίνει αλλά και το πώς πρέπει να γίνει. Όσοι ενδιαφέρεστε για παραπάνω πληροφορίες μπορείτε να ανατρέξετε στο site της Δημοκρατικής Ευθύνης που είναι το www.dimokratikiefthini.gr.\nΣυμπράττουμε στη δημιουργία του κινήματος Δημοκρατική Ευθύνη γιατί όπως ανέφερε και ο Χάρης Θεοχάρης στην ομιλία του: «Είμαστε βαθειά ενωτικοί και βαθειά ανανεωτικοί. Ενότητα χωρίς ανανέωση δε δίνει καμία λύση. Η ένωση για να φύγει η λαίλαπα των άλλων, οδηγεί μόνο στον Εθνικό διχασμό. Ξεκινάμε μια προσπάθεια με εχέγγυα δημοκρατικότητας. Όχι στους αρχηγισμούς και στα κόμματα-ιδιοκτησίες».\nΣας καλούμε να συμπορευτείτε μαζί μας και με εφαλτήριο την πρώτη μας συνδιάσκεψη στο τέλος Σεπτεμβρίου να αναλάβουμε την ευθύνη να συνδιαμορφώσουμε το μέλλον μας.


Αλεξάνδρα Κατσαΐτη: Η στυλίστρια των star στο Μίλα! | Lifestyle - Ειδήσεις NewsIt.gr\nΟι μεγαλύτεροι star της Ελλάδας οφείλουν κάτι από το στυλ τους στην Αλεξάνδρα Κατσαΐτη. Η αγαπημένη στυλίστρια έχει συνεργαστεί με ονόματα όπως ο Σάκης Ρουβάς, η Δέσποινα Βανδή και η Τάμτα. Η Αλεξάνδρα είναι αυτή που επιμελείται και την εμφάνισή της Ελευθερίας Ελευθερίου για την Eurovision. Η ίδια μοιράζεται τις εντυπώσεις της και τα μυστικά από κάθε συνεργασία με την Τατιάνα, στην εκπομπή Μίλα. Η Αλεξάνδρα εξήγησε τι είναι αυτό που έκανε ξεχωριστή την δουλειά της με κάθε star ενώ μίλησε και για την ζωή της και το πώς ξεκίνησε η καριέρα της.


Αυτόν τον Δήμο ποιος θα τον πάρει; 12 μνηστήρες για το 2019 (εικόνες) | TheNewspaper.gr\nΑυτόν τον Δήμο ποιος θα τον πάρει; 12 μνηστήρες για το 2019 (εικόνες)\n«Αυτόν τον δήμο ποιος θα τον πάρει;» Είναι ένας γρίφος για δυνατούς λύτες σχετικά με τους μνηστήρες για τον Δήμο Βόλου ενόψει των επόμ...\n«Αυτόν τον δήμο ποιος θα τον πάρει;» Είναι ένας γρίφος για δυνατούς λύτες σχετικά με τους μνηστήρες για τον Δήμο Βόλου ενόψει των επόμενων δημοτικών εκλογών. Το ενδιαφέρον επικεντρώνεται αυτή τη στιγμή στον αριθμό των ονομάτων που φέρονται να ενδιαφέρονται, οι οποίοι έχουν φτάσει αισίως τους 12.\nΣύμφωνα λοιπόν με τις ζυμώσεις που γίνονται τόσο σε πολιτικά γραφεία, όσο και σε προσωπικό επίπεδο πολλοί είναι εκείνοι που πιστεύουν ότι μπορούν να τα βάλουν με το φαινόμενο που ακούει στο όνομα Αχιλλέας Μπέος. Το TheNewspaper.gr σας μεταφέρει αποκλειστικά το ρεπορτάζ και τις συζητήσεις που γίνονται σε πολιτικά κόμματα, γραφεία και πίσω από κλειστές πόρτες.\nΜπορεί οι δικαστικές περιπέτειες να τον έχουν θέσει σε αργία, όμως η κοινή γνώμη φαίνεται να μην επηρεάζεται, όπως περίμεναν οι πολιτικοί του αντίπαλοι.\nΟ κ. Μπέος λοιπόν σκοπεύει να είναι και πάλι υποψήφιος Δήμαρχος Βόλου τον Μάιο του 2019.\nΤα σενάρια είναι δύο. Αν έχει ξεμπερδέψει επιτυχώς για εκείνον από τις δικαστικές εκκρεμότητες και έχει αθωωθεί θα μπορεί να θέσει υποψηφιότητα άνετα και να επανέλθει αν εκλεγεί στα καθήκοντά του.\nΣτην περίπτωση -που είναι πιο πιθανή- που η δίκη με τις εφέσεις που θα ακολουθήσουν δεν έχει ολοκληρωθεί, θα μπορεί να θέσει υποψηφιότητα και να ηγηθεί του συνδυασμού "Νέα εποχή - Νέα Δυναμική" ξανά, και στην περίπτωση που εκλεγεί θα τεθεί πάλι αυτομάτως σε αργία μέχρι την τελεσιδικία.\nΗ υπόθεση πάντως των στημένων παιχνιδιών δε φαίνεται ότι έχει επηρεάσει την κρίση των ψηφοφόρων του κ. Μπέου.\nΗ επικεφαλής της παράταξης του Π. Σκοτινιώτη, δραστηριοποιείται έντονα το τελευταίο διάστημα θέλοντας να ηγηθεί ενός νέου σχήματος, το οποίο θα κινείται πολιτικά στον προοδευτικό κεντροαριστερό χώρο. Οι ισορροπίες βέβαια στον χώρο αυτό είναι ιδιαίτερα δύσκολες τα τελευταία χρόνια και ύστερα από την θητεία Σκοτινιώτη, η οποία κρίθηκε πολύ αυστηρά από τους πολίτες και υποθήκευσε το μέλλον της παράταξης.\nΟ Γιώργος Πετράκος είναι ο Πρύτανης του Πανεπιστημίου Θεσσαλίας. Δραστήριος και επιτυχημένος στο ακαδημαικό του πόστο, άγνωστος όμως στην κοινωνία. Του έγινε προσφάτως κρούση να ηγηθεί ενός ψηφοδελτίου που θα κινείται στον προοδευτικό χώρο και ενδεχομένω να απορροφήσει την παράταξη "Επιλογή Ευθύνης, πάμε μπροστά" της κ. Οικονόμου.\nΑκόμα ο ίδιος δεν έχει απαντήσει θετικά, φαίνεται όμως να το σκέφτεται σοβαρά.\nΕίναι από τους παλιότερους στο δημοτικό συμβούλιο Βόλου και δε φαίνεται έτοιμος να εγκαταλείψει τη μάχη. Παρότι η θητεία του ως επικεφαλής της μείζονος μειοψηφίας σημαδεύτηκε από την αποχώρηση ολόκληρης της ομάδας των δημοτικών συμβούλων που είχαν εκλεγεί με τον συνδυασμό "Δρόμοι Συνεργασίας".\nΟ κ. Πατσιαντάς αν δεν καταφέρει να εκλεγεί βουλευτής με το κόμμα της Ζωής Κωνσταντοπούλου "Πλεύση Ελευθερίας" σκοπεύει να επανέλθει, διεκδικώντας τον δικό του πολιτικό χώρο, του αντιμνημονίου, εντός της αίθουσας του δημοτικού συμβουλίου.\nΗ παράταξή του θα αποτελείται από στελέχη της Αριστεράς, όμως έμπειροι στην Τοπική Αυτοδιοίκηση θεωρούν δύσκολο να καταφέρει να συγκροτήσει ένα ολοκληρωμένο ψηφοδέλτιο καθώς θα έχει απώλειες από τη "Λαϊκή Ενότητα" στα στελέχη της οποίας δεν είναι τελευταία πολύ συμπαθής, ύστερα από την αποχώρησή του.\nΟ Απόστολος Νάνος θεωρείται επιτυχημένος στον ρόλο του επικεφαλής της Λαικής Συσπείρωσης και δεν φαίνεται να αμφισβητείται από κανέναν. Το ΚΚΕ πρόκειται σύμφωνα με τις πληροφορίες να του δώσει ξανά το χρίσμα για την υποψηφιότητά του για τον Δήμο Βόλου.\nΟ Ιάσονας Αποστολάκης ανήκει στους 6 ανεξάρτητους δημοτικούς συμβούλους που έφυγαν από την παράταξη του Μ. Πατσιαντά. Είναι νέος σε ηλικία και απολαμβάνει τη στήριξη της Φωτεινής Κοκκινάκη, αλλά και άλλων συμβούλων και στελεχών του ΣΥΡΙΖΑ που ίδρυσαν τη δημοτική κίνηση "Μαζί για τον Βόλο".\nΒέβαια η κίνηση ακόμα δεν έχει επικεφαλής και θα αποκτήσει λίγους μήνες πριν τις εκλογές.\nΟ κ. Αποστολάκης φλερτάρει με τη θέση, αν και ο ίδιος διατηρεί μερικές επιφυλάξεις, καθώς δεν είναι ιδιαίτερα αναγνωρίσιμος στην τοπική κοινωνία.\nΑντίπαλον δέος στην δημοτική κίνηση "Μαζί για τον Βόλο" είναι ο Κώστας Γαργάλας, επίσης δημοτικός σύμβουλος που ανεξαρτητοποιήθηκε από την παράταξη Πατσιαντά. Αν ο κ. Αποστολάκης εκπροσωπεί πιο στενά τον ΣΥΡΙΖΑ, ο κ. Γαργάλας διατηρεί αποστάσεις ασφαλείας και δηλώνει… συνεργαζόμενος. Επιθυμεί ένα πιο διευρυμένο αυτοδιοικητικό σχήμα, όμως οι ισορροπίες θα αποδειχθούν δύσκολες για εκείνον, καθώς δέχεται εσωτερική υπονόμευση.\nΤο μέλος του Δ.Σ. του Υπερταμείου και λέκτορας του Πανεπιστημίου Γιώργος Σταμπουλής είναι ένα όνομα με το οποίο ο ΣΥΡΙΖΑ νιώθει πιο… άνετα για να κατεβάσει στην αρένα του Δήμου Βόλου με την κομματική σημαία. Έχει σχετικά μικρή αυτοδιοικητική εμπειρία, καθώς ήταν περιφερειακός σύμβουλος με τι συνδυασμό της Ηρώς Διώτη, ενώ η θέση του στο Υπερταμείο τον κάνει πολιτικά πιο… ώριμο! Τουλάχιστον έτσι θεωρούν κορυφαία στελέχη στο κυβερνών κόμμα.\nΟ ΣΥΡΙΖΑ μελετάει βεβαίως και το σενάριο να κατεβάσει πιο…πρωτοκλασάτο όνομα στην αυτοδιοικητική αρένα. Έτσι λοιπόν δεν είναι λίγοι εκείνοι και από τη Νομαρχιακή επιτροπή του κόμματος στη Μαγνησία, οι οποίοι προτεινουν για υποψήφιο δήμαρχο Βόλου τον βουλευτή Μάκη Μπαλλή. Ο ίδιος δεν έχει τοποθετηθεί ποτέ μέχρι τώρα για το θέμα. Άλλωστε αποφεύγει τις δημόσιες εμφανίσεις.\nΔεν είναι μόνο στον ΣΥΡΙΖΑ που έχουν "πονοκέφαλο" για την επιλογή τους για τον Δήμο Βόλου. Το ίδιο ισχύει και για τη Νέα Δημοκρατία.\nΟ Αργύρης Κοπάνας, που τελευταία βρίσκεται στο στρατόπεδο του υποψ. βουλευτή Γ. Καλτσογιάννη, είναι ένα από τα πρόσωπα που επιθυμεί να μπει μπροστά στη μάχη της διεκδίκησης του δημαρχιακού θώκου. Άλλωστε το είχε ξανακάνει το 2013, όταν αποφάσισε να διεκδικήσει τον Δήμο Βόλου ως ανεξάρτητος και με αρχηγό του προεκλογικού του αγώνα τον σημερινό σύμβουλο του Αχιλλέα Μπέου, Γιώργο Σκλιά. Μάλιστα, ο κ. Σκλιάς είχε διοργανώσει και μία επιτυχημένη εκδήλωση παρουσίασης του συνδυασμού "Βόλος - Νέα εποχή" στο Volos Palace. Αμέσως μετά ο κ. Κοπάνας έκανε πίσω και τον Δήμο διεκδίκησε η Ζέττα Μακρή, ενώ ο για λίγες ημέρες επικεφαλής φιλοξενήθηκε και κατάφερε να εκλεγεί πρώτος σε σταυρούς περιφερειακός σύμβουλος στο ψηφοδέλτιο του Κ. Αγοραστού.\nΠάντως σε περίπτωση που κατέλθει υποψήφιος την ομιλία του την έχει ήδη έτοιμη (δείτε το βίντεο).\nΟ Μιχάλης Μιτζικός ήταν ο "ρηγμένος" της υπόθεση των προηγούμενων αυτοδιοικητικών εκλογών, αφού παράγοντες της ΝΔ έπαιξαν παιχνίδια με το χρίσμα του μέχρι την τελευταία ημέρα. Σοβαρός και μετρημένος, αλλά όχι αναγνωρίσιμος από το ευρύ κοινό. Δεν αποκλείεται να λάβει τη στήριξη του κόμματος και σε αυτή την αναμέτρηση. Ο ίδιος το επιθυμεί.\nΟ Απόστολος Παπαδούλης δέχεται πιέσεις από μία μεγάλη μερίδα πολιτών και παραγόντων να διεκδικήσει τη θέση του Δημάρχου Βόλου. Μέχρι στιγμής δεν έχει τοποθετηθεί ούτε θετικά, ούτε αρνητικά. Πρόκειται για έναν άξιο τεχνοκράτη, ο οποίος έχει αποδείξει με την ενασχόλησή του με το Σύνδεσμο Βιομηχανιών ότι φέρνει εις πέρας δύσκολες αποστολές. Από αυτό το σημείο βέβαια μέχρι την εκλογή στο αξίωμα του Δημάρχου υπάρχει αρκετός δρόμος. Ήταν υποψήφιος με ΤΟ ΠΟΤΑΜΙ του Σταύρου Θεοδωράκη και παραμένει σύμβουλός του σε θέματα ανάπτυξης. Το πρόβλημα που εντοπίζεται στην πιθανή υποψηφιότητά του είναι η αναγνωρισιμότητα και η διείσδυση στα πιο λαϊκά στρώματα.


Αποκλεισμός από τα Φόρουμ – Υποστήριξη Παικτών | Riot Games\nΑναφορές, αναστολές και αποκλεισμοί\nΟριστικοί αποκλεισμοί και αποκλεισμοί εντός παιχνιδιού\nΑποκλεισμός από τα Φόρουμ\n19 Σεπτεμβρίου 2011 16:44\nΓιατί αποκλείστηκα από τα Φόρουμ;\nΤο κάθε Φόρουμ περιέχει σαφείς Οδηγίες οι οποίες θα πρέπει να ξεκαθαρίζουν τι επιτρέπεται και τι όχι. Οι διαχειριστές θα αξιολογήσουν την καταχώρησή σας εναντίον των Παγκόσμιων Γενικών Κανόνων και εναντίον των μοναδικών Οδηγιών των υπο-κοινοτήτων.\nΜπορείτε να μου παρέχετε περισσότερες λεπτομέρειες;\nΟι λεπτομέρειες σχετικά με τον αποκλεισμό σου θα πρέπει να φαίνονται στις ειδοποιήσεις σου (το κουμπί με το θαυμαστικό στην καρτέλα του προφίλ σου).\nΑν δεν καταλαβαίνεις για ποιο ακριβώς λόγο τιμωρήθηκες με αποκλεισμό, μπορείς να στείλεις ένα αίτημα στην Υποστήριξη Παικτών για περαιτέρω λεπτομέρειες.\nΑκολουθούν μερικά κλασικά παραδείγματα λόγων που μπορεί να οδηγήσουν σε επιβολή αποκλεισμού:\nΧρήση προσβλητικής γλώσσας\nΣκόπιμη λεκτική βία\nΧαρακτηρισμοί και εξευτελισμός\nΑποκλεισμός του λογαριασμού σας από το Δικαστήριο\nΔημοσίευση κακόβουλων συνδέσμων «ψαρέματος» (phishing)\nΈχετε υπόψη σας ότι, αν και αυτά τα παραδείγματα είναι τα πιο συνηθισμένα, δεν αποτελούν έναν πλήρη κατάλογο όλων των αιτιών αναστολής ενός λογαριασμού.\nΕάν δεν είσαι σίγουρος αν ένας σύνδεσμος είναι ασφαλής και σίγουρος, παρακαλούμε να έρθετε σε επικοινωνία με την Υποστήριξη Παικτών πριν κλικάρεις πάνω του. Έχετε υπόψη σας ότι όλοι οι σύνδεσμοι που σχετίζονται με Δωρεάν RP θεωρούνται απάτες «ψαρέματος» και δεν θα γίνονται ανεκτοί στα Φόρουμ. Η ανάρτηση ενός τέτοιου συνδέσμου θα έχει σαν αποτέλεσμα τον μόνιμο αποκλεισμό. Για περισσότερες πληροφορίες σχετικά με το θέμα, μπορείς να ανατρέξεις στα ακόλουθα άρθρα:\nEmail από την Riot Games\nΠότε θα λήξει ο αποκλεισμός μου;\nΌταν προσπαθήσεις να αναρτήσεις κάτι που έγραψες, θα λάβεις αυτό το μήνυμα. Στο κάτω μέρος, θα δεις την ημερομηνία και την ώρα που θα τελειώσει ο αποκλεισμός σου. Θα αναγράφεται στην ζώνη ώρας στην οποία υπάγεσαι.\nΓιατί δεν μπορώ να δω ορισμένες αναρτήσεις;\nΠροκειμένου να διασφαλίσουμε ότι τα φόρουμ μας θα προσφέρουν μια θετική εμπειρία σε όλους, έχουμε δώσει στους Επικαλεστές τη δυνατότητα να ψηφίζουν θετικά ή αρνητικά για συγκεκριμένες δημοσιεύσεις κάνοντας χρήση των ειδικών εικονιδίων ( ). Τα θέματα που λαμβάνουν ένα συγκεκριμένο ποσοστό αρνητικών ψήφων θα κλειδώνονται και το περιεχόμενό τους δεν θα εμφανίζεται. Με αυτό το σύστημα, μπορείτε να συμμετέχετε ενεργά στην κοινότητα του League of Legends και να επηρεάζετε θετικά τα φόρουμ.


ΠΡΟΛΑΒΑΙΝΟΥΜΕ…..ΑΛΗΘΕΙΑ ΣΑΣ ΛΕΩ - ΠΑΤΕΡ ΘΕΟΦΙΛΟΣ:ΙΕΡΟΣ ΝΑΟΣ ΑΓΙΟΥ ΧΑΡΑΛΑΜΠΟΥΣ ΑΪΔΙΝΙΟΥ\nΠΡΟΛΑΒΑΙΝΟΥΜΕ…..ΑΛΗΘΕΙΑ ΣΑΣ ΛΕΩ\nΈξω στον δρόμο κανείς, μόνο εγώ και σκέψεις να μου χαρακώνουν το μυαλό. Ερωτήματα συνέχεια…απαντήσεις που δεν με καλύπτουν και τελικά η αίσθηση εκείνη του ότι δεν ανήκω σ αυτό τον κόσμο. Ίσως να γεννήθηκα για κάποιο σκοπό που αργότερα μπορεί να ανακαλύψω και να νιώσω να ελεύθερος.\nΑκολουθώ έναν μοναχικό δρόμο και ο καιρός περνάει κι ένας χρόνος αλήτης να με προλαβαίνει και αυτό να με τρομάζει! Η κοινωνία με τρομάζει κι αυτός ο κόσμος με τρομάζει! Γεμίσαμε μυαλά ξύλινα, μυαλά φυλακές, συνειδήσεις νεκρές, έναν λαό μάζα να ακολουθεί χωρίς να καταλαβαίνει και να μασάει την τροφή που του πετάνε!\nΜα κοίτα, ακόμη προλαβαίνουμε! Μπορούμε να τον αλλάξουμε κάνοντας ένα βήμα τη φορά! Η νέα χρονιά μόλις έκανε την εμφάνισή της και μας δίνει την ευκαιρία να κάνουμε την αξιολόγησή μας. Να κάνουμε τελικά την αυτοκριτική μας και να δει ο καθένας μέσα του, να αναρωτηθεί ποιος είναι και τι μπορεί να προσφέρει.\nΑς δούμε όμως παρακάτω τι σημαίνει αγάπη.\nΑν μπορώ να μιλώ όλες τις γλώσσες των ανθρώπων και των αγγέλων, αλλά δεν έχω αγάπη, τότε έγινα σαν ένας άψυχος χαλκός που βουίζει ή σαν κύμβαλο που ξεκουφαίνει με τους κρότους του. Και αν έχω το χάρισμα να προφητεύω και μπορώ να γνωρίζω όλα τα μυστήρια και αν έχω όλη τη γνώση, και αν ακόμη έχω όλη την πίστη, έτσι ώστε να μετακινώ βουνά, αλλά δεν έχω αγάπη, τότε είμαι ένα τίποτα. Και αν δώσω στους φτωχούς όλα μου τα υπάρχοντα, κι αv παραδώσω στη φωτιά το σώμα μου για να καεί, αλλά αγάπη δεν έχω, τότε σε τίποτε δεν ωφελούμαι.\nΗ αγάπη είναι μακρόθυμη, είναι ευεργετική και ωφέλιμη, η αγάπη δε ζηλεύει, η αγάπη δεν είναι περήφανη, δεν κάνει ασχήμιες, δε ζητεί το συμφέρον της, δε σκέφτεται το κακό για τους άλλους, δε χαίρει, όταν βλέπει την αδικία, αλλά συγχαίρει όταν επικρατεί η αλήθεια. Όλα τα ανέχεται, όλα τα πιστεύει, όλα τα ελπίζει, όλα τα υπομένει.\nΑδελφοί μου, η ζωή μας μοιάζει με τη ζωή του Χριστού.\nΌπως Εκείνος, έτσι κι’ εμείς γεννηθήκαμε σ’ έναν στάβλο ή κάπου χειρότερα.\nΣαν Εκείνον, περάσαμε τα νιάτα μας χωρίς να έχετε που να γείρουμε το κεφάλι.\nΣαν Εκείνον θα πεθάνουμε, καρφωμένοι σ’ ένα ξύλο, μέσα στους χλευασμούς του όχλου.\nΚαι σαν Εκείνον θα κατεβούμε στον Άδη. Μόνο, που θα μείνουμε εκεί, χωρίς ν’ αναστηθούμε όπως Αυτός.\nΕίναι η μόνη διαφορά που βλέπω. Μετανοήστε αδελφοί μου τώρα που είναι καιρός.


Στήριξη του Ν. Ευβοίας από την κυβέρνηση της Ν.Δ. | Eviaportal.gr\nΑρχική/Πολιτική/Στήριξη του Ν. Ευβοίας από την κυβέρνηση της Ν.Δ.\nΣτήριξη του Ν. Ευβοίας από την κυβέρνηση της Ν.Δ.\nΚυβερνητικός Εκπρόσωπος και Υφυπουργός παρά τον Πρωθυπουργό τοποθετήθηκε ο βουλευτής Ευβοίας Σίμος Κεδίκογλου.\nΝέος Γενικός Γραμματέας του υπουργείου Τουρισμού τοποθετήθηκε ο πολιτευτής της Ν.Δ Αναστάσιος Λιάσκος.\nΝέος Γενικός Γραμματέας του υπουργείου Οικονομικών τοποθετήθηκε ο καθηγητής Γεώργιος Μέργος.\nΗ ΝΟΔΕ ΕΥΒΟΙΑΣ είναι σίγουρη ότι με τις τοποθετήσεις αυτές ο νομός της Εύβοιας θα έχει πιο άμεση και γρηγορότερη επίλυση των προβλημάτων που μαστίζουν και ταλαιπωρούν την τοπική κοινωνία, καθώς τα πρόσωπα που επιλέχθηκαν είναι ιδιαιτέρως ικανά, με έμπρακτο ενδιαφέρον και με πλήρης γνώσεις των προβλημάτων του νομού μας.\nΗ ΝΟΔΕ ΕΥΒΟΙΑΣ τους εύχεται κάθε επιτυχία στο δύσκολο έργο τους με την ελπίδα ότι θα συμβάλλουν δραστικά στην επίλυση των προβλημάτων του νομού μας και της χώρας μας.


Το θέμα είναι ποια ομάδα στέλνεις στον τελικό | Ελεύθερος Τύπος\n14/05/18 • 16:56 | UPD 14/05/18 • 16:56\nΚαλά έκανε η Κύπρος και έστειλε τη Φουρέιρα στη Γιουροβίζιον, ακόμα καλύτερα βέβαια που η Κορακάκη έπαιξε για την Ελλάδα και κέρδισε το χρυσό στο Παγκόσμιο Σκοποβολής. Με το ίδιο σκεπτικό, άριστα έπραξε το Ισραήλ που έστειλε τη Νέτα και που ο προπονητής του ΠΑΟΚ επέλεξε αυτή τη σύνθεση στην 11δα του για τον τελικό με την ΑΕΚ. Ποιο είναι το κοινό σε όλα αυτά;\nΟτι πριν από το μεγάλο αγώνα, έχει σημασία ποιον στέλνεις για να διεκδικήσει τη νίκη. Κάποιον τον οποίο συμπαθείς και πιστεύεις ότι εκφράζει μια συγκεκριμένη ιδεολογία και αισθητική, ή εκείνον που ακόμα και αν δεν σε συνδέει τίποτα μαζί του, ξέρεις πως μπορεί να τα βγάλει πέρα;\nΜεταφέρετε τώρα αυτό το ερώτημα στο πολιτικό πεδίο. οταν είσαι ο αρχηγός ενός κράτους υπό κατάρρευση και ετοιμάζεσαι για τη μεγάλη διαπραγμάτευση, ποιον στέλνεις επικεφαλής; Ο Αλέξης Τσίπρας το κρίσιμο 2015 έστειλε τον Γιάνη Βαρουφάκη, έχοντας παράλληλα αρχιστράτηγους στο εσωτερικό μέτωπο τη Ζωή Κωνσταντοπούλου και τον Παναγιώτη Λαφαζάνη. Η ομάδα ήταν χαμένη από τα αποδυτήρια. Και όταν ο πραγματικός αγώνας στην αρένα των δανειστών ξεκίνησε, οι ήττες έρχονταν η μία πίσω από την άλλη. Η Ελλάδα έχασε πολύτιμο χρόνο, έχασε λεφτά, κλονίστηκε η αξιοπιστία της έναντι των ξένων και λίγο πριν από τη βουτιά στο κενό ζήτησε παράταση για να αλλάξει παίκτες.\nΑς έρθουμε όμως στο σήμερα. Τρεις μήνες πριν από την τυπική έξοδο από το πρόγραμμα, όταν υποτίθεται πως είμαστε κοντά στο να ολοκληρωθεί η τελική, τέταρτη αξιολόγηση, άρχισαν πάλι οι καθυστερήσεις. Από τα 88 προαπαιτούμενα είναι έτοιμα περίπου δέκα και κάποιοι από το οικονομικό επιτελείο αρχίζουν να ψελλίζουν μήπως βρούμε «πολιτική» λύση. Λες και η πολιτική λύση θα λύσει το πρόβλημα των αντικειμενικών αξιών ή της επένδυσης στο Ελληνικό. Η ηγετική ομάδα στο Μαξίμου φαίνεται πως δεν έχει καταλάβει πως αυτή η υπόθεση είναι ομαδική δουλειά.\nΔεν αρκεί να έχεις μόνο τον Ευκλείδη Τσακαλώτο ή τον Δημήτρη Λιάκο να πιέζουν τους υπουργούς να επιταχύνουν τους χρόνους τους. Πρέπει να το θέλουν και οι ίδιοι οι υπουργοί. Εκ του αποτελέσματος όμως φαίνεται ότι τα κυβερνητικά στελέχη εξακολουθούν να προτιμούν την εσωτερική αποδοχή του κομματικού ακροατηρίου τους παρά να φέρουν εις πέρας μια δουλειά που έχει πολιτικό κόστος για τους ίδιους, αλλά όφελος για τη χώρα. Και αν τώρα, που το διακύβευμα είναι η τυπική έξοδος από το Μνημόνιο παίζουν τέτοιες καθυστερήσεις, τι θα γίνει αργότερα; Με αυτά και με αυτά, σαν να έχει δίκιο ο συνάδελφος που έγραψε με χιούμορ μετά τη Γιουροβίζιον «τώρα καταλάβατε γιατί βγήκε πρώτη από το Μνημόνιο η Κύπρος». Επειδή κάνει τις σωστές επιλογές προσώπων, αρχής γενομένης με τον Χάρη Γεωργιάδη στο ΥΠΟΙκ.


Οι 4 προτεραιότητες του Μητσοτάκη για να έρθουν επενδύσεις στην Ελλάδα - CNN.gr\nΟι 4 προτεραιότητες του Μητσοτάκη για να έρθουν επενδύσεις στην Ελλάδα\nΤις προτεραιότητες για την προσέλκυση επενδύσεων υπογράμμισε ο Πρόεδρος της Νέας Δημοκρατίας Κυριάκος Μητσοτάκης, σε συνάντηση που είχε με παραγωγικούς φορείς και εκπροσώπους επιμελητηρίων, στη Θεσσαλονίκη.\nΕιδικότερα, για τη φορολογία ο κ. Μητσοτάκης ανέφερε: «Η Ελλάδα είναι μη ελκυστικός προορισμός για οποιαδήποτε επένδυση. Και δεν αναφέρομαι μόνο στις ξένες επενδύσεις. Αναφέρομαι στις εγχώριες επενδύσεις... Από πέρυσι, έχω δεσμευτεί για μείωση της φορολογίας στις επιχειρήσεις, από το 29%, στο 20% εντός μια διετίας. Έχω δεσμευτεί για τη μείωση του φόρου στα μερίσματα από το 15% στο 5%. Και έχω δεσμευτεί, επίσης, για την αύξηση του ορίου υπαγωγής στο Φ.Π.Α., στις 25.000 ευρώ, κάτι το οποίο θα διευκολύνει ιδιαίτερα τις πολύ μικρές επιχειρηματικές δραστηριότητες».\nΜάλιστα, ο κ. Μητσοτάκης θυμήθηκε τη δέσμευση του κ. Τσίπρα στη Δ.Ε.Θ. το Σεπτέμβριο του 2016. «Καταλαβαίνω» είπε, «ότι η Θεσσαλονίκη είναι ένας πονεμένος τόπος για τον πρωθυπουργό. Διότι είναι ο τόπος εκείνος, ο οποίος θυμίζει τη συστηματική διάψευση των δικών του προβλέψεων για το τι θα γίνει στο μέλλον. Και έχω την εντύπωση ότι κάτι αντίστοιχο θα ακούσουμε και φέτος. Φαντάζομαι ότι ο πρωθυπουργός φέτος θα μας πει ότι βγαίνουμε από τα Μνημόνια, όταν γνωρίζει πάρα πολύ καλά ότι έχει υπογράψει δημοσιονομικά μέτρα ύψους 5,1 δις ευρώ για το 2019 και το 2020. Φαντάζομαι ότι ο πρωθυπουργός θα μας πει ότι θα ολοκληρώσει γρήγορα την τρίτη αξιολόγηση, όταν η πρώτη και η δεύτερη αξιολόγηση τράβηξαν πάρα πολλούς μήνες, σχεδόν ένα χρόνο η κάθε μια, με πολύ αρνητικές επιπτώσεις στην πραγματική οικονομία. Και θα μας πει ο πρωθυπουργός ότι ξαφνικά ανακάλυψε τη σημασία των επενδυτών και των επενδύσεων, όταν συστηματικά η μισή Κυβέρνηση υπονομεύει τις επενδύσεις και όταν λίγα χιλιόμετρα από εδώ υπάρχει μια μεγάλη παραγωγική επένδυση της Eldorado Gold...».\nΠΟΛΙΤΙΚΗ\t· ΚΥΡΙΑΚΟΣ ΜΗΤΣΟΤΑΚΗΣ\t· ΜΗΤΣΟΤΑΚΗΣ\t· ΕΠΕΝΔΥΣΕΙΣ\t· ΝΕΑ ΔΗΜΟΚΡΑΤΙΑ\t· ΕΛΛΑΔΑ\t· ΕΠΙΧΕΙΡΗΣΕΙΣ\t· ΠΑΡΑΓΩΓΙΚΟΙ ΦΟΡΕΙΣ\t· ΟΙΚΟΝΟΜΙΑ


9η Μάη του 1945: Σύμβολο της Αντιφασιστικής Νίκης των Λαών - Το Σχόλιο της Ημέρας\nΣαβ 09 Μαϊου 2015 08:16 από Η Άλλη Άποψη\nΗ Σοβιετική Ένωση, ο λαός της, ο Κόκκινος Στρατός, το Κομμουνιστικό Κόμμα των Μπολσεβίκων ήταν επικεφαλής, καθοδηγητής του τιτάνιου αγώνα που οδήγησε στην Αντιφασιστική Νίκη. Ως ελάχιστη απόδοση τιμής σε αυτήν την αθάνατη εποποιία, οφείλουν όλοι να καταδικάσουν τις άθλιες προσπάθειες αμαύρωσής της, που συνεχώς επιχειρούν φορείς και μηχανισμοί της αστικής τάξης, του καπιταλισμού. Ο διεθνής καπιταλισμός δεν μπόρεσε ποτέ να ανεχτεί το ρόλο της Σοβιετικής Ένωσης στην Αντιφασιστική Νίκη και ό,τι σήμαινε έκτοτε για την εργατική τάξη όλου του κόσμου. Καρφί στο μάτι των ιμπεριαλιστών το ίδιο το γεγονός, αλλά πάνω απ' όλα το διεθνές σοσιαλιστικό σύστημα, ως αποτέλεσμα του Β' Παγκοσμίου Πολέμου, που αποτελούσε το αντίπαλο δέος στο διεθνή καπιταλισμό. Δε χώνεψαν ποτέ αυτήν την πραγματικότητα, που όξυνε την ταξική πάλη σε παγκόσμιο επίπεδο, ανάμεσα στον καπιταλισμό και το σοσιαλισμό.\nΕτικέτες: σοβιετικής καπιταλισμό ρόλο της νίκη γερμανίας νίκης αντιφασιστικής εργατικής αντιφασιστική ενωσης τάξη επιχειρούν αυτήν αποτελεί


[Ταξιδεύοντας με φλεγμονώδη αρθρίτιδα] | [UCBCares]\nΤο ταξίδι με φλεγμονώδη αρθρίτιδα δεν χρειάζεται να γίνει περιπέτεια. Είναι καλύτερα να σχεδιάσετε από πριν και να προετοιμαστείτε. Δείτε κάποια πράγματα για τα οποία θα πρέπει να φροντίσετε:\nΈχω αρκετά φάρμακα ώστε να διαρκέσουν σε ολόκληρο το ταξίδι;\nΕίναι καλύτερα να φροντίσετε να έχετε επιπλέον φάρμακα, για την περίπτωση που υπάρξει καθυστέρηση στην επιστροφή σας. Μιλήστε έγκαιρα με τον γιατρό σας, έτσι ώστε να σας γράψει επιπλέον φάρμακα. Εάν πάτε σε περιοχή με μεγάλη διαφορά ώρας, προσπαθήστε να λαμβάνετε τα φάρμακά σας τη σωστή ώρα. Μιλήστε με τον γιατρό σας για το πώς θα το διαχειριστείτε.\nΤι έγγραφα θα πρέπει να έχω μαζί μου;\nΕλέγχετε πάντοτε μήπως απαιτείται κάποια ειδική άδεια για να μπορείτε να έχετε το φάρμακό σας μαζί σας στο ταξίδι. Αυτό θα βοηθήσει να αποφευχθούν προβλήματα στο τελωνείο. Για ορισμένα φάρμακα για τη φλεγμονώδη αρθρίτιδα απαιτείται ταξιδιωτικό πιστοποιητικό για να μπορείτε να πάρετε τα φάρμακά σας μαζί σας. Συνήθως είναι καλύτερα να τοποθετείτε τα φάρμακά σας στη χειραποσκευή, για να μην τα χάσετε.\nΧρειάζεται να διατηρώ τα φάρμακά μου στην ψύξη;\nΚάποια φάρμακα πρέπει να φυλάσσονται διαρκώς σε ψύξη. Μιλήστε από πριν με το ταξιδιωτικό σας γραφείο και με τους υπεύθυνους του μέρους όπου θα μείνετε ώστε να φροντίσουν να καλύψουν αυτήν την ανάγκη.\nΈχω κατάλληλη ασφάλιση;\nΗ ταξιδιωτική ασφάλεια μπορεί να αποδειχτεί εξαιρετικά χρήσιμη, σε περίπτωση που τη χρειαστείτε. Φροντίστε να ενημερώσετε την ασφαλιστική εταιρεία για όλες σας τις παθήσεις.\nΜήπως θα χρειαστώ επιπλέον υποστήριξη;\nΕάν πρόκειται να μπείτε σε αεροπλάνο και χρησιμοποιείτε αναπηρικό αμαξίδιο ή έχετε κινητικά προβλήματα, κάντε κράτηση για «ειδική βοήθεια». Οι αεροπορικές εταιρείες, τα αεροδρόμια, τα κρουαζιερόπλοια και τα φεριμπότ στην ΕΕ υποχρεούνται από τον νόμο να παρέχουν δωρεάν βοήθεια και υποστήριξη.\nΤι εμβόλια πρέπει να κάνω για το ταξίδι μου;\nΕίναι πάντα καλύτερα να μιλάτε από πριν με τον γιατρό σας για να βεβαιωθείτε ότι τυχόν εμβόλια που θα πρέπει να κάνετε για το ταξίδι σας δεν αλληλεπιδρούν με τα φάρμακά σας.\nΣυνήθως, στη διάρκεια ενός ταξιδιού χρειάζεται να παραμείνετε σε καθιστή στάση για μεγάλα χρονικά διαστήματα. Προσπαθήστε να αλλάζετε θέση όσο πιο συχνά μπορείτε. Για παράδειγμα, αλλάζετε από καθιστή σε όρθια στάση και κινείτε τις αρθρώσεις σας όταν αυτό είναι δυνατό.\nΕάν έχετε κινητικά προβλήματα, προσπαθήστε να κλείσετε δωμάτιο στο ισόγειο ή κοντά σε ασανσέρ. Εάν χρειάζεστε κινητικά βοηθήματα, φροντίστε να τα κλείσετε από πριν και ελέγξτε αν το δωμάτιο είναι αρκετά μεγάλο για να μπορείτε να τα χρησιμοποιήσετε.\nΜιλήστε με το γιατρό σας έγκαιρα εάν σκοπεύετε να μείνετε έγκυος ή είστε ήδη έγκυος\nΛάβετε υποστήριξη από συλλόγους ασθενών και βρείτε απαντήσεις σε συχνές ερωτήσεις (FAQs)


Taco Villa, Αμαρίλο - Κριτικές εστιατορίων - TripAdvisor\nTaco Villa, Αμαρίλο\nΝο 239 από 435 Εστιατόρια - Αμαρίλο\n3301 S Coulter St, Αμαρίλο, TX 79106-2723\nΤο φαγητό είναι πάντα μια στερεή βάση. Καλύτερα από ό,τι Taco Bell. Συνδυασμός burrito 🌯cannot να νικηθεί. Καλύτερα από ό,τι οι άλλες τοποθεσίες στην πόλη.\nΠράσινη τσίλι burritos κρέας!\nΤο φαγητό είναι πολύ καλό. Το Μεξικάνικο fast food και έχουν πρωινό επίσης! Το φαγητό θα δικαιολογούσαν την καλύτερη βαθμολογία, αλλά τα τραπέζια είναι πάντα βρώμικες το πρωί. Δεν είναι απλώς ένα και δεν μοιάζει σαν να έχουν κουραστική εξαιτίας του πολύ νωρίς το πρωί!...Δεν ανοίγει στις 6:30, λοιπόν, χτυπήστε το αυτοκίνητο με τις περισσότερες ημέρες, αλλά δεν μπορώ να καθίσετε ένα ποτό με ένα φλιτζάνι καφέ, μερικές φορές. Το προσωπικό είναι πολύ φιλικό, αλλά φαίνεται ότι ορισμένοι shorthanded υπερβολικά.Περισσότερα\nΤο φαγητό ήταν πολύ καλό και φαινόταν αυθεντικό. Η οικογένειά μου και εγώ φάγαμε εδώ και χρόνια και πάντα μας άρεσε όταν ταξιδεύουμε μέσω.\nΑγαπημένο μου fast-food εγκατάσταση! Έχω φάει στο Taco Villa για 40 χρόνια και εξακολουθεί να αποτελεί μια τακτική επίσκεψη κατά τη διάρκεια της εβδομάδας!\nBest Fast Food στην Πόλη\nΈχω απολαύσει Taco Villa για χρόνια! Το κρέας burritos είναι υπέροχο και πολύ μεγάλος σε σχέση με τις άλλες taco κοινό στην πόλη. Ποτέ δεν έχω απογοητευτεί. Εάν θέλετε fast food που είναι διαφορετική από εκείνη της κανονικής Hamburger ή κοτόπουλο, Taco Villa είναι το...ιδανικό μέρος για να κάνετε.Περισσότερα\nΑπαίσιο και αργή\nΔεν μπορώ παρά να σκεφτώ δυο λόγια για να περιγράψω το μέρος ..... άσχημο και αργή. Το εσωτερικό είναι πολύ βρώμικα και το φαγητό είναι θεοβρώμικα ... έχει λεκέδεες βρωμιάς παντού μονότονο. Περίμενα στο αυτοκίνητο through για 22 λεπτά για 3 άθλια Tacos που κοστίζει...$8 τι κλεψιά. Μείνετε μακριά. Taco Bell βρίσκεται 10x τα καλύτερα!!!!Περισσότερα\nTaco Villa! Ναι;\nΑυτό είναι το αγαπημένο μας μεξικάνικο fast food για τα μέλη! Το κρέας burritos είναι απίθανο! Πώς θα φτάσετε στο βόειο κρέας τόσο ωραία σε υφή Αδυνατώ να καταλάβω. Τόσο η πράσινη σάλτσα κόκκινου και είναι υπέροχο! Μπορούμε μόνο να υπήρχαν μερικά από αυτά στο...Χιούστον. Μπορούμε μόνο να ελπίζουμε ότι θα οικοδομήσουμε εκεί που κάναμε πρόσφατα στη βόρεια Ft. Αξίζει τον κόπο. Θερμά τη σύσταση!Περισσότερα\nΔεν εντυπωσιάστηκα. Πολύ σαν Taco Bell. Δεν έχει φρέσκα υλικά. Νάτσος είχε κονσέρβες τυρί σάλτσα σόγιας, και κονσερβοποιημένα γκουακαμόλε.\nΤο στέκι των ντόπιων!\nΤο λατρεύω αυτό το περιφερειακό αλυσίδας εστιατορίων. Το προσωπικό είναι φιλικό και εργάζεται σκληρά σε αυτό το σημείο, και είναι πάντα καθαρά όταν έχω επισκεφθεί. Εξαιρετικά γρήγορη!\nΈχω φάει στο Taco Villa για μεγαλύτερο μέρος της ζωής μου και δεν καταλαβαίνω πώς μπορεί να ανεχθεί υπο par φαγητά όπως Taco Bell. Τα φασόλια στο Taco Villa είναι πραγματικά pinto φασόλια μαγειρεμένα εκεί και στη συνέχεια που παρασκευάζονται στην εντέλεια. Η μπριζόλα είναι...ζεστά πιάτα στο εστιατόριο. Η καυτερή σάλτσα είναι ακόμη και με φρέσκα ντομάτα πιπεριές Habanero προσφέρει τα καλύτερα πιάτα της Μπολόνια καθώς και στο χώρο του ξενοδοχείου. Για γρήγορο φαγητό, αυτό είναι κάτι το ασυνήθιστο.Περισσότερα\nΔιεύθυνση: 3301 S Coulter St, Αμαρίλο, TX 79106-2723\nΑριθμός τηλεφώνου: +1 806-352-5344


ΤΟ ΕΤΟΙΜΟ ΣΧΕΔΙΟ\nΤΗΣ ΣΩΤΗΡΙΑΣ ΜΑΣ!\nΚαι η πραγματικότητα\nαπό τον Γιώργο Λιβέρη\nΤο Σάββατο ο υπεύθυνος Υπουργός για τα Σπορ στη χώρα μας δήλωσε ότι «Έχει έτοιμο σχέδιο για να αντιμετωπίσει την έξοδο της Ελλάδας από το Διεθνές Ποδόσφαιρο»!!\nΕάν δήλωνε πως: «Ετοιμάζει σχέδιο για την αντιμετώπιση του προβλήματος» η πρόταση θα είχε την ορθότητα της λογικής.\nΠως είναι δυνατόν να έχει σχέδιο για ένα θέμα πρωτοπαρουσιαζόμενο;\nΕδώ, για άλλα εθνικά προβλήματα, παλαιά και γνωστά, όπως ο ΟΛΠ, το Μεταναστευτικό ή το Ασφαλιστικό η Κυβέρνηση παλινωδεί, πως για το Ποδόσφαιρο θα δώσει άμεσα λύση, χωρίς μελέτη, οργάνωση και μεθόδευση; Αυτό αποτελεί αντίφαση που εξαντλεί τη λογική.\nΑπό την πρώτη στιγμή της επέμβασης της Πολιτείας με τα δικαιοδοτικά της όργανα, από το πάλαι ποτέ 1959, επήλθε η ρήξη με (δυστυχώς) νικήτρια την ΕΠΟ.\nΟ πρώτος ΓΓΑ που γνώριζε από Αθλητισμό, όταν έκανε το λάθος να αποκαλέσει την Ομοσπονδία «Βρωμερό μπακάλικο» έτρεχε και δεν έφτανε. Τότε δε ουδεμία διεθνής κάλυψη υπήρχε για την ΕΠΟ.\nΑργότερα στην επταετία ο τότε Ασλανίδης το μόνο που πέτυχε ήταν να φέρνει ξένους διαιτητές, οι οποίοι με αδιαφορία και τραγελαφικά λάθη αποδείχθηκαν χειρότεροι των δικών μας.\nΤώρα ο Σαββίδης με τα εκατομμύριά του, ο Αλαφούζος με τα media του και ο «τίγρης» με τη μαγκιά του αναγκαστικά συσπειρώθηκαν για να αντιμετωπίσουν μια «παράγκα» εκπληκτικά ισχυρή. Η ανάγκη δημιούργησε τον παράλογο συνεταιρισμό για να αντιμετωπιστεί το τέρας. Αλλά σε τι ελπίζει η Πολιτεία;\nΗ Κυβέρνηση, δηλαδή το ίδιο το Μαξίμου, που έσπευσε δια του Νίκου Παππά να συναντήσει μόνο τους ηγέτες ΟΣΦΠ και ΑΕΚ, πιστεύει ότι έχει το πάνω χέρι για δυο λόγους.\nΕάν δεν μας αποβάλλουν, θα υποστηρίζει ότι η σθεναρή στάση της την δικαίωσε.\nΕάν μας εκδιώξουν, από τις διεθνείς διοργανώσεις, θα της λυθούν τα χέρια για να κάνει εκκαθαρίσεις λαϊκής εκτίμησης και όχι ουσίας.\nΒέβαια οι ποδοσφαιρικά κρατούντες σήμερα θα αντισταθούν με νύχια και με δόντια, καθώς παραμένοντες γλυτώνουν την επικείμενη καταδίκη, για την Κάρτα Υγείας και άλλα σοβαρά θέματα που εκκρεμούν.\nΑπό την πλευρά τους οι Έλληνες φίλαθλοι, όπως και οι περισσότεροι σοβαροί ελληνικοί σύλλογοι, δεν καίγονται με έναν μικρής διάρκειας αποκλεισμό. Ακόμη και η Εθνική Ομάδα που βρίσκεται διεθνώς στην 36η θέση, το πολύ να βρεθεί 10 θέσεις πιο πίσω. Μικρή η σημασία του γεγονότος.\nΈνας άλλος αποκλεισμός, του Μπάσκετ π.χ θα αποτελούσε σοκ, ή των Αθλητών από τους Ολυμπιακούς Αγώνες θα επέφερε κύματα διαμαρτυριών. Δεν θα πέρναγε.\nΑσφαλώς το Ποδόσφαιρο έχει τεράστια κοινωνική δύναμη. Ακόμη και στην κατάσταση στην οποία έχει μετέλθει σήμερα στη χώρα μας. Αλλά έχει δημιουργήσει τέτοιες απογοητεύσεις με τη ληστρική εκμετάλλευσή του από ανθρώπους κάθε άλλο παρά φιλάθλους, που έχει εντελώς διώξει τον κόσμο από τα γήπεδα.\nΟι Έλληνες παίκτες πρώτοι από τους νέους μας αναζητούν την εξέλιξή τους στο εξωτερικό, ενώ οι τοπικοί οικονομικοί παράγοντες (κάθε περιοχής) δεν θέλουν να επενδύουν σε κάτι που είναι αδιαφανές και αδυνατούν να το ελέγχουν.\nΑκόμη και οι αναγκαίες σύγχρονες αθλητικές εγκαταστάσεις για το Ποδόσφαιρό μας, τεχνηέντως υποσκάπτονται, ώστε να μην πραγματοποιούνται.\nΤο γήπεδο στο Βοτανικό, λυσσαλέα πολεμήθηκε, ενώ το αυτό συμβαίνει ακόμη και σήμερα με το γήπεδο της ΑΕΚ.\nΕπομένως με τους καλύτερους Έλληνες παίκτες στο εξωτερικό και τις ομάδες μας εδώ να αγωνίζονται με 11 σκούρους, το νόημα του ελληνικού Ποδοσφαίρου έχει ξεφτιλίσει τελείως, για να ενδιαφέρει οποιονδήποτε εάν θα ισχύσει και τυπικά ένας αποκλεισμός που ουσιαστικά υπάρχει.\nΧαρακτηριστικό του μονοπωλίου των ξένων παικτών αποτελεί το γεγονός πως ο ΟΣΦΠ είχε να επιτύχει γκολ στο Αγρίνιο, με Έλληνα παίκτη από το 1976, δηλαδή 40 χρόνια, το πέτυχε μόλις την Κυριακή ο Φορτούνης.\nΜετά τα παραπάνω παρηγοριά μας οι περισσότεροι των 30 Ελλήνων Ποδοσφαιριστών που βρίσκονται στο εξωτερικό. Αποτελούν την ελπίδα μας, εάν βρεθεί ένας νέος Όττο Ρεχάγκελ, τουλάχιστον θα μπει τάξη στην Εθνική Ομάδα.\nΑς δούμε τώρα – για την παρηγοριά που λέγαμε – μερικές χώρες της Ευρώπης με Έλληνες παίκτες.\nΝίκος Καρέλης, Γιάννης Μανιάτης, Σωτήρης Νίνης, Γιώργος Γκαλίτσιος, Στέργιος Μαρίνος, Μιχάλης Σηφάκης, Θανάσης Παπάζογλου, Κώστας Ρουγκάλας.\nΚώστας Μανωλάς, Βασίλης Τοροσίδης, Παναγιώτης Κονέ, Λάζαρος Χριστοδουλόπουλος, Ορέστης Καρνέζης, Παναγιώτης Ταχτσίδης, Βαγγέλης Μώρας, Μάριος Οικονόμου.\nΣωκράτης Παπασταθόπουλος, Κώστας Σταφυλίδης, Κυριάκος Παπαδόπουλος, Χοσέ Χολέμπας.\nΚώστας Λάμπρου, Γιώργος Κατσίκας, Θανάσης Καραγκούνης, Παντελής Χατζηδιάκος.\nΦάνης Γκέκας, Χρήστος Δώνης, Τάσος Δώνης.\nΚώστας Μήτρογλου, Ανδρέας Σάμαρης.\nΑναρτήθηκε από ΘΕΟΔΩΡΟΣ ΣΥΝΟΔΙΝΟΣ στις 3:07 π.μ.\n''Ο ΔΙΚΟΣ ΜΑΣ ΘΑΝΑΣΗΣ... ΜΟΝΟ ΠΑΝΑΘΗΝΑΪΚΟΣ '' ΣΤΗ ΓΕΙΤΟΝΙΑ ΤΩΝ ΑΓΓΕΛΩΝ ''Είναι ο τίτλος που εμπεριέχει τ...\nΟ Σύλλογος Παλαιμάχων Πρωταθλητών όλων των αθλημάτων του Παναθηναϊκού Α.Ο, όπως κάθε χρόνο έδωσε μία μεγάλη αγκαλιά στα παιδιά της &...\nΦιλιππίδης: «Χρήσιμη εμπειρία» «Πίστευα ότι θα ρίξω περισσότερα μέτρα στον προκριματικό», είπε ο Γερβάσιος Φιλιππίδης μετά τη 12η θέση στα...\nΣΥΛΛΟΓΟΣ ΠΑΛΑΙΜΑΧΩΝ ΑΘΛΗΤΩΝ ΠΑΝΑΘΗΝΑΪΚΟΥ Α.Ο Ο ΣΕΒΑΣΜΟΣ ΤΩΝ ΠΑΛΑΙΜΑΧΩΝ ΣΤΗ ΜΝΗΜΗ ΤΩΝ ΤΡΙΩΝ ΑΔΕΛΦΩΝ Με έκφραση του Δ.Σ Τ ...\nΈφυγε και ο Θανάσης Ο δικός μας άνθρωπος , ο φίλος Έφυγε και ο Θανάσης. Ο δικός μας άνθρωπος ο φίλος. Πάντα ζεστός , αληθινός και ...\nΑΦΙΕΡΩΜΑ ΣΤΟ ΕΝΑ ΑΠΟ ΕΜΑΣ'' ΤΟΝ ΘΑΝΑΣΗ''\nΌταν ο Θανάσης Γιαννακόπουλος έλεγε «να με θάψετε με τη σημαία του Παναθηναϊκού» - Δείτε βίντεο Μερικές από τις χαρακτηριστικές κ...\nΜια μεγάλη «πράσινη» οικογένεια! Το τμήμα μπάσκετ με αμαξίδιο του Παναθηναϊκού έδωσε τον πρώτο του αγώνα της ιστορίας του στην Αθήνα...\nΠάλη: Το πάλεψαν στις Σέρρες Πάλη: Αρκετά καλό αγωνιστικό πρόσωπο είχε το τμήμα ελληνορωμαϊκής πάλης του Παναθηναϊκού στο πανελλήνιο π...\nΗ νεκρώσιμος ακολουθία του π.Προέδρου του Παναθηναϊκού Θανάση Γιαννακόπουλου θα γίνει στις 26 του μηνός στη Μητρόπολη Αθηνών και ...\nΣΩΣΤΟ ΤΟ ΕΡΩΤΗΜΑ....ΠΟΥ ΕΙΝΑΙ ;;;.ΑΡΑΓΕ ΤΙ ΝΑ ΥΠΟΘΕΣΟΥΜΕ;;;\nΓεωργαντής: «Εξαφανισμένοι όλοι οι…Παναθηναϊκάρες» newsbomb Ο παλαίμαχος αθλητής του Παναθηναϊκού στο βόλε...\nΟ κορυφαίος αθλητής στην ιστορία του Παναθηναϊκού...\nΦΕΡΕΝΤΣ ΠΟΥΣΚΑΣ 1927 – 2006 Ο ΠΑΝΤΣΟ ΤΩΝ ΓΚΟΛΣ ...\nΕΥΧΑΡΙΣΤΗ ΕΚΠΛΗΞΗΑΠΟ ΤΟΝ ΑΧΙΛΛΕΑ ΜΑΚΡΟΠΟΥΛΟ Μία ε...\nΌταν έφυγε ο Αντώνης Τρίτσης7 Απριλίου 2013 - ΑΘΛΗ...\nΤΑ ΙΣΧΥΡΟΤΕΡΑ ΣΠΟΡΤΟΥ ΠΑΝΑΘΗΝΑΪΚΟΥ Μια με...\nΤΟ ΕΤΟΙΜΟ ΣΧΕΔΙΟΤΗΣ ΣΩΤΗΡΙΑΣ ΜΑΣ! Και η πρ...\nΟ Παναθηναϊκός Α.Ο.Πρωταθλητής και Πολυνίκης Παν...\nΦΑΒΟΡΙ Ο ΠΑΝΑΘΗΝΑΙΚΟΣ ΓΙΑ ΤΟ ΦΑΙΝΑΛ ΦΟΡ ΤΟΥ ΜΟΝ...\nMΠΑΣΚΕΤ ΠΑΝΑΘΗΝΑΪΚΟΥ Α.Ο\nΟ ΑΧΙΛΛΕΑΣ ΜΑΚΡΟΠΟΥΛΟΣ ΠΡΟΗΔΡΕΥΣΕ ΣΤΟ Δ.Σ ΤΩΝ ΠΑΛΑ...\n26 ΧΡΟΝΙΑ ΑΠΟ ΤΟ ΘΑΝΑΤΟΤΟΥ ΓΕΩΡΓΙΟΥ ΒΗΧΟΥ ...\nH Παρουσίαση του βιβλίου «Γήπεδο Αλεξάνδρας και "Π...\nΔΙΠΛΑ ΤΑ ΜΕΤΑΛΛΙΑ ΜΑΣ ΣΤΟΥΣ ΠΑΝΕΛΛΗΝΙΟΥΣ ...\nΑΠΙΣΤΕΥΤΟ! ΛΑΜΠΟΡΑΛ ΚΟΥΤΣΑ –ΠΑΝΑΘΗΝΑΙΚΟΣ3-0 !!! Γρ...\n‘’Γήπεδο Αλεξάνδρας και πράσινης τσόχας’’.\nΣΤΟΝ ΚΟΣΜΟ ΤΩΝ ΑΓΓΕΛΩΝΟ ΝΕΑΡΟΣ ΣΠΥΡΟΣ ΝΤΟΚΟΣ Το ...\nΗ ΟΛΥΜΠΙΑΚΗ ΕΚΚΙΝΗΣΗΣΕ ΠΛΗΡΗ ΣΥΓΧΡΟΝΙΣΜΟ Η έναρξ...\nΟΤάκης Οικονομόπουλος παραιτήθηκε από την Παναθηνα...\nΗ ΔΕΣΠΟΙΝΑ ΓΕΩΡΓΙΑΔΟΥ Χρυσό μετάλλιο στη Σπαθη Γυν...


Βαρουφάκης: Ο Σόιμπλε ήθελε να «ρίξει» τον Σαμαρά από τον Ιούνιο του 2014 | Fortunegreece.com\nΒαρουφάκης: Ο Σόιμπλε ήθελε να «ρίξει» τον Σαμαρά από τον Ιούνιο του 2014\n«Νομίζετε ότι ο Σόιμπλε νοιάζεται για την Ελλάδα; Μόνο για την ψήφιση του γαλλικού πρϋπολογισμού ενδιαφέρεται» δήλωσε ο πρώην ΥΠΟΙΚ.\n«Δεν νοιάζεται για την Ελλάδα, παρά μόνο για τον έλεγχο του γαλλικού προϋπολογισμού – Είχα τονίσει ότι το πρόγραμμα της Θεσσαλονίκης είναι ευχολόγια», δήλωσε ο πρώην υπουργός οικονομικών Γιάνης Βαρουφάκης, στο πλαίσιο της παρουσίασης του νέου του βιβλίου.\nΑκόμη, στην ίδια εκδήλωση, τοποθετήθηκε σχετικά με τη στάση της κυβέρνησης ΣΥΡΙΖΑ στο τρίτο μνημόνιο, την αγωνία του Βόλφγκανγκ Σόιμπλε για τη Γαλλία και τη μηδενική πιθανότητα να πετύχουν τα μνημόνια στην Ελλάδα.\nΜάλιστα, όπως αποκάλυψε, κατά την περίοδο των διαπραγματεύσεων, σε συνομιλία που είχε με τον Γερμανό ομόλογό του, ο Βόλφγκανγκ Σόιμπλε του εκμυστηρεύτηκε ότι είχε αποφασίσει από τον Ιούνιου του 2014 να ρίξει την κυβέρνηση Σαμαρά. «Το 3ο μνημόνιο το σχεδίαζαν από το 2013-14». Ο Β. Σόιμπλε από τον Ιούνιο του ‘14 αποφάσισε ότι ο Σαμαράς δεν του κάνει πλέον. Τον ρώτησα «Βόλφγκανγκ πες μου πότε αποφάσισες να ρίξετε τον Σαμαρά;». Και μου λέει τον Ιούνιο του 2014» εξήγησε ο Γιάνης Βαρουφάκης.\n«Νομίζετε ότι ο Σόιμπλε νοιάζεται για την Ελλάδα; Γνωρίζει ότι δεν υπάρχει καμία πιθανότητα επιτυχίας των μνημονίων στην χώρα μας. Το μόνο που θέλει είναι να ελέγχει τον προϋπολογισμό της Γαλλίας. Είδε την συντριβή της αντίστασης της Αθήνας για να την χρησιμοποιήσει ως παράδειγμα στους Ευρωπαίους ηγέτες», εξήγησε, συγκρίνοντας μάλιστα τον Σόιμπλε με τον αυστριακό καγκελάριο Μέτερνιχ, λόγω των ακραίων συντηρητικών πεποιθήσεών του.\nΑναφερόμενος στην κυβέρνηση ΣΥΡΙΖΑ και τον τρόπο με τον οποίο διαχειρίστηκε το αποτέλεσμα του δημοψηφίσματος ο Γιάνης Βαρουφάκης τόνισε: «η κυβέρνηση του ΣΥΡΙΖΑ υποτάχθηκε στο 3ο μνημόνιο γιατί την έπεισαν ότι δεν υπάρχει εναλλακτική. «Δεν είχα καμία όρεξη να γίνω υπουργός οικονομικών, αλλά είχα μια άποψη για εποικοδομητική ανυπακοή, να έχει ελπίδες ο λαός! Αυτό ήθελα. Είχα τονίσει ότι το πρόγραμμα της Θεσσαλονίκης είναι ευχολόγιο και δεν έπρεπε να το κάνουμε».\nΚαι συμπλήρωσε «Ανήθικοι θα ήμασταν αν δεν απαντούσαμε στον ΣΥΡΙΖΑ τι θα γίνει αν μας έκλειναν τις τράπεζες. Εκείνο το βράδυ του δημοψηφίσματος έπρεπε να είμαστε πιστοί στον κόσμο. Έπρεπε να προετοιμάσουμε τον κρατικό μηχανισμό για να μείνουμε ζωντανοί για δυο εβδομάδες. Δεν θα μας άφηναν να βγούμε από το ευρώ! Θα αποδέχονταν την πρόταση μας. Δεν τιμήσαμε το 62% του ελληνικού λαού!».


"Υφαίνοντας το μέλλον": 19 Ελληνίδες μας δείχνουν πως το ράψιμο, το κέντημα & τα υφάδια της γιαγιάς γίνονται σύγχρονη τέχνη (φώτο) | eirinika.gr\nΔευτέρα, 21 Οκτωβρίου | 13:54\nΗ γκαλερί ArtShot Sophia Gaitani και το dream idea machine art projects παρουσιάζουν....\n20 Ιουνίου 2019 - 9:13μμ\nΗ Γκαλερί ArtShot Sophia Gaitani και το dream idea machine art projects παρουσιάζουν από την Τρίτη 18 Ιουνίου 2019, στις 20:00, στο Α’ Μέρος της έκθεσης ‘’Υφαίνοντας το Μέλλον’’\nΜέσα από το έργο 19 σύγχρονων Ελληνίδων καλλιτεχνιδών, εξετάζεται ο τρόπος που χρησιμοποιούν τα παραδοσιακά μέσα όπως: το κέντημα, το ράψιμο, η ύφανση, στη σύγχρονη τέχνη, διαδικασίες και πρακτικές που έπαιξαν καθοριστικό ρόλο στο παρελθόν στην κοινωνία, την οικονομία, αλλά και την ιστορία, ισχυροποιώντας τη θέση της γυναίκας σήμερα περισσότερο από ποτέ, αλλά και τον ρόλο της στις κοινωνικοπολιτικές εξελίξεις.\nΗ έκθεση είναι βασισμένη στο concept της Κριτικού Τέχνης & Επιμελήτριας Εκθέσεων, Έφης Μιχάλαρου η οποία μεταξύ άλλων σημειώνει:\n‘’Όταν συνάντησα την Janine Antoni τον Ιανουάριο του 1996 , έζησα τρεις ολόκληρους μήνες, δίπλα της, καθημερινά, στον εκθεσιακό χώρο ‘’Νίκος Κεσσανλής’’, στην Ανώτατη Σχολή Καλών Τεχνών, όπου, ύφαινε την κουβέρτα των ονείρων της.\nΤο βράδυ ήταν συνδεδεμένη με ένα εγκεφαλογράφημα που κατέγραφε τα όνειρά της και το πρωϊ ύφαινε στον δικό της μεταμοντέρνο αργαλειό την κουβέρτα με την οποία σκεπαζότανε.\nΤότε υποσχέθηκα στον εαυτό μου ότι θα οργανώσω μια έκθεση με γυναίκες που χρησιμοποιούν παραδοσιακές μεθόδους και υλικά, όπως: το κέντημα, την ύφανση, το πλέξιμο και το ράψιμο, το μαλλί, τον καμβά, τα νήματα και τα υφάσματα, με έναν καινούργιο τρόπο, όπου μεταλλάσοντάς τα, μεταμορφώνονται πια σε σύγχρονα γλυπτά, ζωγραφικά και εγκαταστάσεις.\nΚαι που ζωντανεύουν μέσα από την performance και που αποτυπώνονται στο χρόνο μέσα από φωτογραφίες και το video’’.\nΣτην ομαδική έκθεσηπου εκτείνεται σε δύο μέρη, το Α’ μέρος στην ArtShot Gallery Sophia Gaitani και το Β’ μέρος στον καινούργιο χώρο dream idea machine art projects ! τα οποία λειτουργούν συμπληρωματικά ως έναν ενιαίο σύνολο συμμετέχουν :\nΗ Βίκυ Βασιλείου που κεντάει στον καμβά αρχιτεκτονικά στοιχεία, μέσα από μία μεγάλη προσωπική διαδρομή- έρευνα που έκανε στην Φλώρινα.\nΗ Πέννη Γκέκα, υφαίνει αντικείμενα που η σημειολογία τους είναι προφανής, εγκλωβίζοντάς τα πότε στον καμβά και πότε αφήνοντάς τα ελεύθερα. Η Κωνσταντίνα Δούνια παρατηρεί τον άνθρωπο, τον φυσικό κόσμο και δημιουργεί με βιομηχανικά υλικά έργα που εστιάζονται στην επιδερμίδα, έργα που ισορροπούν στο μεταξύ, με σαφείς όμως αναφορές στην γυναικεία ταυτότητα και την χειρωναξία.\nΗ Μπέτυ Ζέρβα μέσα από την εγκατάσταση και τις φωτογραφίες της με στέφανα από άσπρο λουλουδάκι, την ασιέλα, που «όταν ξεραίνεται γίνεται άσπρη» κερδίζει την αγνότητα μέσα από τον θάνατό της – την κερδίζει πέρα από τον θάνατό της, παντοτινά, σαν να μην υπήρχε θάνατος…\nΣαν μια σχέση ψυχής, μιας ανθρώπινης ύπαρξης με μιαν άλλη. Η Μαίρη Ζυγούρη παρουσιάζει μια κεντητή σκακιέρα που μετατρέπεται σε ένα πεδίο ποιητικής και υπαρξιακής αφήγησης. Η Βασίλισσα της σκακιέρας κάνει μια σειρά από κινήσεις, μιμείται τον ίππο, τον αξιωματικό. Είναι βασίλισσα. Έχει ελευθερία κινήσεων.\nΜα δεν είναι οι κανόνες που κάνουν το παιχνίδι αλλά ο αντίπαλος, ο ίδιος. Η Αικατερίνη Κανακάκη μέσα από τα έργα της, επιχειρεί να εικονοποιήσειτο πρώτο βήματόσο μορφοπλαστικά όσο και φιλοσοφικά. Αυτός είναι και ο λόγος που επιλέγεται ο σκελετός σαν την πιο κατάλληλη φόρμα, ικανή να διηγηθεί με την σειρά της καθώς αναπτύσσεται, την περιπέτεια της έναρξης μιας δομής, ενώ τα άνθη εναποτίθενται στο σκελετό οχι για να το διακοσμήσουν αλλά για να προετοιμάσουν την μεταμόρφωσή του σε μια διαφορετική εκδοχή της ύπαρξης.\nΗ Ευδοκία Κύρκου στην εγκατάσταση που στήνει στο χώρο της γκαλερί, εκφράζειτην αναγκαιότητα να γραφτούν εκ νέου «ιστορίες» (λευκό χαρτί), συνυφασμένες με τις νέες εξελίξεις σε συνδυασμό με την πολιτιστική παράδοση (χρήση της κλωστής).\nΗ κλωστή χρησιμοποιείται ως ένα είδος γραφής που ξετυλίγεται ανεμπόδιστα και άλλοτε δημιουργεί κόμπους. Ενώ στα επιτοίχια έργα,καθοριστικό ρόλο διαδραματίζει η κλωστή που χρησιμοποιείται ως ένα είδος γραφής κι αυτό γιατί την απασχολεί η ιδέα της Ζωής-το Νήμα της Ζωής, όπως επίσης το Φως και Σκιά.\nΈτσι τα έργα, λειτουργούν σαν φορείς ιστοριών που μετατρέπονται σε πεδία μνήμης ανάλογα με τα βιώματα του καθενός- ψυχογραφήματα.\nΗ Εύη Κυρμακίδου μέσα από την συγκεκριμένη ενότητα έργων, κάποια εκ των οποίων εκτίθονται στην συγκεκριμένη έκθεση αντιπροσωπεύουν την ισορροπία, τη λύση: οι μορφές συμβιώνουν, διατηρούν η κάθε μία την αυτονομία τους, ενώ ανάμεσά τους, έχουν σχεδιαστεί κλειστά σχήματα σε ένα είδος «κουβαριού» ή «κόμπου» που παραπέμπει το κλείσιμο και τον περιορισμό στον εαυτό του.\nΗ Βασιλική Λευκαδίτη κεντώντας με κόκκινη κλωστή πάνω στο άβαφο κάμποτο διηγείται τις αντιφάσεις του ρόλου της σύγχρονης γυναίκας. Εντοπίζει τα νήματα που συνδέουν τις αντιφάσεις αυτές, υφαίνοντας τις βασικές πτυχές μιας αέναης ανασυγκροτούμενης αλλά τελικά ακαθόριστης ταυτότητας που συμπεριλαμβάνει τη θέση της ως γυναίκα, μάνα νοικοκυρά, εργαζόμενη, καλλιτέχνιδα.\nΤο έργο “Έπος του Γιλγαμές’’ που εκθέτει, είναι μια συνταγή μπακλαβά από ένα βιβλίο συνταγών μιας γυναίκας άγνωστης, της Αθηνάς Φουρναράκη που βρήκε δημοσιευμένο στο internet και αποτελεί ωδή στο έπος κάθε νοικοκυράς. Γράφτηκε στη Χίο το 1951.\nΗ Ευαγγελία Μπασδέκη επιλέγει performances που εμπεριέχουν πόνο και μέσα από τα κεντήματα που κάνει σε σημεία που είναι σημαίνουσας σημασίας και παραπέμπουν στα βασανιστήρια όπως π.χ. η φάλαγγα, χρησιμοποιώντας όμως φιγούρες που είναι αντιφατικές όπως η εικόνα του Μίκυ Μάους ή η Τζοκόντα, σύμβολα αφθονίας και ακμής στον δυτικό πολιτισμό.\nΗ Βίκυ Μπέτσουμέσα από ένα παζλ φωτογραφιών δημιουργεί μία νέα οικογενειακή ιστορία που αναπαράγει όχι μόνον την χειρωναξία αλλά και τα ήθη μιας ολόκληρης εποχής.\nΗ Γεωργία Παράσχη σε ολόκληρη την πορεία της χρησιμοποιεί υφάσματα, τα οποία κόβει κολλάει, επαναφέρει και επαναπροσιορίζει δημιουργώντας έναν νέο κόσμο όπου η ανθρώπινη φιγούρα και οι ανθρώπινες σχέσεις είναι βασικοί πρωταγωνιστές.\nΗ Άρτεμις Ποταμιάνου μέσα από την ταπισερί με τίτλο‘’Wewill bevict orious 2013’’ κάνει ένα καυστικό σχόλιο, για το πως στερεότυπα για την αρχαία ελληνική ιστορία μεταφράζονται σε τουριστικά σουβενίρ με την χρήση της ποπ κουλτούρας.\nΗ Μαργαρίτα Πέτροβα εγκλωβίζει δαντέλες, κούκλες, πλαστικά λουλούδια, αλλά και αντικείμενα ραπτικής στα παλιά συρτάρια της γιαγιάς της που πότε μοιάζουν με αυτοτελής ιστορίες, πότε με κουκλόσπιτα και πότε με συρτάρια ραπτομηχανής που εμπεριέχουν όλα τα υλικά εκείνα που συνθέτουν τον κόσμο μας.\nΗ Φανή Σοφολόγη ξαναπαρουσιάζει το έργο ‘’The Painting, 2001’’, μια performance διάρκειας τριών ωρών,έκανε στην «Έκθεση μιας νύχτας –37-58°Β/23-43°Α» της Ομάδας Φιλοπάππου, στο παλιό νταμάριτου Λόφου Φιλοπάππου, μέσα από ένα βίντεο: 2’20’’ και ένα videostyle.\n‘’Τοποθέτησα τον εαυτό μου «πίσω» από μία χρυσή κορνίζα και μεταμορφώθηκα σε ''Γυναίκα που Κεντάει''. Αφαίρεσα από τον Πίνακα το τοπίο που υπήρχε γύρω μου, αφού αυτό ανήκει στη σφαίρα του βιώματος, δηλαδή στον θεατή που οικειοθελώς την απαρνείται.\nΗ γυναίκα του ''Πίνακα'', απομονωμένη από το γύρω περιβάλλον, έχει στραμμένο το βλέμμα της σ' ένα δεύτερο πλαίσιο, σ' έναν καμβά- εργόχειρο όπου προσηλωμένη κεντά το είδωλό της.\nΗ πράξη της προβάλλεται σε μία οθόνη τηλεόρασης που βρίσκεται δίπλα από τον ''Πίνακα'', όπως δηλώνει η ίδια η καλλιτέχνιδα. Η ΜαριτάσαΤσιμπλάκη δημιουργεί μιαν εγκατάσταση μνεια στην κεντήστρα και χρυσοχέρα...\nΤην γυναίκα- βασίλισσα του σπιτιού, όπως έλεγαν οι γιαγιάδες μας. Κορώνα. Σύμβολο αισθητικό και λειτουργικό. Σύμβολο τιμής κι εξουσίας. Την εναποθέτει όμως πάνω σε υλικά τρυφερά κι υποσχετικά, χρηστικά κι αιχμηρά...\nΗ Μαργαρίτα Τσουλουχά με το έργο της ...συνέχειες, ενώνει τα κομμάτια του παρελθόντος με το παρόν και το μέλλον, τη μια μέρα με την άλλη, δίνεις τη συνέχεια της ζωής. Πότε την αναπαράγει με πειθαρχία, πότε την αλλάζει.\nΑλλά το βασικό είναι πάντα εκεί. Η συνέχεια... Η βίντεο performance που παρουσιάζει είναι μια καθημερινή καταγραφή επί ενάμισυ μήνα σε συγκεκριμένο χώρο κατά την οποία ράβει και ενώνει υφάσματα ως μια μηχανική και επαναλαμβανόμενη κίνηση.\nΗ Δήμητρα Χανιώτη προτείνει εικόνες που αφήνουν τον θεατή ελεύθερο στην ερμηνεία τους και τον καλούν να ανακαλύψει νέους τρόπους προσέγγισης της πραγματικότητας με σκοπό να αναδειχθούν οι αθέατες πλευρές της.\nΒασικός πυρήνας των προβληματισμών της είναι η τρέχουσα κοινωνικο-πολιτική συγκυρία και η διττή ερμηνεία των μηνυμάτων σε μια χαοτική θάλασσα πληροφοριών, στην εποχή της υπερ-πληροφόρησης. Η χρήση του κεντήματος ως τεχνική αποτελεί ένα στοιχείο που συναντάμε από την πρώτη της δουλειά και αναφέρεται συμβολικά στην σημασία της πολιτιστικής συνέχισης της λαϊκής παράδοσης καθώς και στην διαφύλαξή της.\nΕνώ η Θάλεια Χιώτη σχεδιάζει αναπαριστά και αναπαράγει σχέδια από έργα ήδη γνωστά που πλέκει με μαλλί πουλόβερ που άλλωστε είναι ενωμένα μεταξύ τους και άλλοτε ενώνουν ανθρώπινες φιγούρες μία σαφής αναφορά στις ανθρώπινες σχέσεις.\nΤρίτη, Πέμπτη, Παρασκευή: 16:00 – 21:00


Στην ουρά - I for Interview\nEίναι Τετάρτη ενώ αναμένεις στην ουρά. Κόσμος μπροστά και κόσμος πίσω. Μια μακρά ευθεία ανθρώπων, με κατεύθυνση, παλμό και στόχο. Ευθεία οριζόντια αποτελούμενη από κάθετα μέρη. Συνεχώς αποχωρίζεται τα στοιχεία που την αποτελούν, συνεχώς αποκτά νέα.\nΣτις ουρές περιμένεις, σ’ αυτές που νομοθετούν τον σπαταλημένο χρόνο μας. Με τρόπο τέτοιο που πρώτα να γίνεται αντιληπτή η ενσάρκωση της σπατάλης και πολύ μετά η ουσία της.\nΚαι ακόμα κι αν αμφιβάλλεις, μουδιασμένος καθώς είσαι απ’ όλα τα λεπτά της αναμονής που με δύναμη πέφτουν στο πρόσωπό σου, είσαι έτοιμος να δεχτείς οτιδήποτε. Και προσπαθείς να ξηλώσεις τον χρόνο, να περάσουν οι ώρες, να περάσουν τα λεπτά της αναμονής.\nΠηγή: Θανάσης Τσαλαπάτης\nΕπόμενο Previous post: Μοιράσου τη δική σου εμπειρία!\nΠροηγούμενο Next post: 4 ιστορίες εργασιακής απάτης


Βιασμός online μέσω facebook προκάλεσε συλλήψεις - Νέα Κρήτη\nΒιασμός online μέσω facebook προκάλεσε συλλήψεις\nΗμερομηνία δημοσίευσης: 23/01/2017, 15:29\nΤελευταία ενημέρωση: 23/01/2017, 20:18\nΌχι μόνο προκάλεσαν ένα έγκλημα βιάζοντας μια νεαρή κοπέλα, αλλά το μετέδωσαν και ζωντανά στο facebook! Η εφιαλτική είδηση που καταγράφηκε στη Σουηδία κάνει ήδη το γύρο του κόσμου, προκαλώντας αποτροπιασμό, ενώ συνελήφθησαν 3 ύποπτοι.\nΣύμφωνα με μαρτυρίες χρηστών σε σουηδικές εφημερίδες, το έγκλημα συνέβη στην Ουψάλα το βράδυ του περασμένου Σαββάτου, σε ένα διαμέρισμα και μεταδόθηκε από μια ασύρματη κάμερα που ήταν συνδεδεμένη στο Διαδίκτυο.\nΈνας από τους χρήστες του κοινωνικού δικτύου που «έπεσε» σύμφωνα με το protothema.gr πάνω στη μετάδοση, είπε ότι είδε τους άντρες να σκίζουν τα ρούχα της κοπέλας και να της επιτίθενται σεξουαλικά. Είπε ακόμη ότι οι άντρες αυτοί ήταν οπλισμένοι και πως η μετάδοση τελείωσε αφού εισέβαλε στο διαμέρισμα η αστυνομία και διέκοψε την λειτουργία της κάμερας.